Bɔk 30 AKKDC08 - «I bena wusulan jɛniyɔrɔ dilan ni - Bible Search\nBɔk 29 Bɔk 31\n1- «I bena wusulan jɛniyɔrɔ dilan ni akasiyayiri ye. 2A jaɲa n'a boɲa ka kɛ mɛtɛrɛ tilancɛ ye, a faan naani bɛɛ ka kɛ kelen ye. A jaɲa sanfɛ ka kɛ mɛtɛrɛ kelen ye. I ka gɔɔn bisigiw dilan a la, u ni wusulan jɛniyɔrɔ nin ka nɔrɔ ɲɔgɔn na. 3I k'a sanfɛla n'a gɛrɛnw bɛɛ mɔn ni sanu yɛrɛ yɛrɛ ye, ni gɔɔn nunu, k'a dagolo lamini ni sanu ye, 4ka fɛɛn dɔw dilan ni sanu ye i n'a fɔ bololanigɛ, k'u don wusulan jɛniyɔrɔ nin dakun jukɔrɔ faan fila la. A talɔgɔw bena don o kɔnɔ. 5I bena akasiyayiri dɔw dilan k'o kɛ a talɔgɔw ye, k'u mɔn ni sanu ye. 6I bena wusulan jɛniyɔrɔ nin bila soo cɛtigɛfani kɛnɛmala la, min be layidu taamasiɲɛ kɛsu n'a datugulan ɲafɛ, an bena ɲɔgɔn kunbɛn yɔrɔ min na. 7Arɔn ka to ka wusulan kasadiman jɛni o yɔrɔ la sɔgɔma o sɔgɔma, fitinɛw labɛnwaati la a fɛ. 8N'a be fitinɛw mana wulafɛ tuma min na, a ka wusulan jɛni. Aw n'aw kɔmɔgɔw bena to ka wusulan nin jɛni Masaba ɲakɔrɔ tuma bɛɛ. 9Aw kana wusulan sifa wɛrɛ jɛni a kan, walima saraka jɛnita, walima ka suman saraka bɔ a kan. Aw kana duvɛn bɔn a kan. 10Arɔn bena hakɛ yafa saraka joli kɛ a gɔɔn bisigi nunu kan siɲɛ kelen saan o saan, janko yafa be sɔrɔ. O ka kan ka kɛ saan o saan aw kɔmɔgɔw bɛɛ cɛma. O sarakabɔyɔrɔ nin bena kɛ ne Masaba ta ye, a saniyanin be kosɔbɛ.»\nBolomafara min be di Alabatoso kama\n11Masaba y'a fɔ Musa ye ko: 12«N'i be Isirayɛlidenw mɔgɔda jati, u kelen kelen bɛɛ ka kan k'u yɛrɛ nii sɔngɔ di ne Masaba ma u jatituma na, janko balabu si kana u sɔrɔ u jatiwaati la. 13- U bena min di, o filɛ nin ye: mɔgɔ minw jatira, olu kelen kelen bɛɛ ka warigwɛ kuru kelen kelen di min be se garamu duuru ma, ka kɛɲɛ ni ne Masaba ka sigiyɔrɔ wari ye. O ye ne boɲafɛn ye. 14Mɔgɔ o mɔgɔ jatira o waati la, n'u ye saan mugan sɔrɔ, walima n'a tɛmɛna o kan, u kelen kelen bɛɛ ka kan ka boɲafɛn di ne Masaba ma. 15N'aw be boɲafɛn nin di ne Masaba ma ka kɛ aw nii sɔngɔ ye, nafolotigi man kan ka dɔ fara o warigwɛ garamu duuru kan, fantan man kan ka dɔ bɔ o la. 16I bena to ka bolomafara minɛ Isirayɛlidenw fɛ, k'o kɛ ka Ɲɔgɔnkunbɛn fanibugu kɔnɔ baara kɛ n'o ye. O ben'a kɛ ne Masaba hakili be jigi Isirayɛlidenw koo la k'aw nii kisi.»\n17O kɔ, Masaba y'a fɔ Musa ye ko: 18- «I bena dagaba n'a jusigilan dilan ni zira ye yɛrɛ saniyali kama, k'a sigi Ɲɔgɔnkunbɛn fanibugu, ni sarakabɔyɔrɔ cɛ, ka jii don a la. 19Arɔn n'a deenw bena to k'u bolo n'u seenw ko n'o jii ye. 20N'u be don Ɲɔgɔnkunbɛn fanibugu kɔnɔ tuma o tuma, u k'u bolo n'u seenw ko n'o jii ye janko u kana na sa. N'u be gwɛrɛ sarakabɔyɔrɔ la tuma min na fana ka saraka jɛni ne Masaba ye, 21u k'u bolo n'u seenw ko janko u kana na sa. O ka kɛ landa yɛlɛmabali ye u fɛ, Arɔn n'a kɔmɔgɔw bɛɛ fɛ, min tena bɔ yen abada.»\nTulu kasadiman dilancogo\n22- O kɔ, Masaba y'a fɔ Musa ye ko: 23«I ka fɛɛn kasadiman ɲanaman nunu ta: i ka tulu kasadiman kilo duuru bɔ, ni kanɛlifara kasadiman kilo fila ni tilan. O ye jii nin hakɛ tilancɛ ye, ani lili kasadiman dɔ kilo fila ni tilan, 24ni kanɛlifeeren kilo duuru, ka kɛɲɛ ni ne Masaba ka sigiyɔrɔ wari hakɛ ye. Ani olivutulu litiri wɔɔrɔ. 25I k'a to tulu kasadiman dilanbaga k'o ɲagami ka kɛ tulu mɔnta ye, tulu kasadiman, min bena kɛ ka fɛɛnw, walima mɔgɔw mɔn u donwaati la ne Masaba ka baara la. 26I ka Ɲɔgɔnkunbɛn fanibugu ni layidu taamasiɲɛ kɛsu mɔn n'a ye, 27ka tabali n'a minanw bɛɛ mɔn, ni fitinɛ n'a minanw, ni wusulan jɛniyɔrɔ, 28ni saraka jɛnita bɔyɔrɔ n'a minanw bɛɛ, ani dagaba n'a jusigilan. 29O fɛɛn nunu kɛ ne ta ye janko u ka kɛ fɛɛn ye min saniyanin be kosɔbɛ. Ni fɛɛn o fɛɛn magara u la, o be sa. 30I ka Arɔn n'a dencɛw mɔn k'u kɛ ne ta ye, janko u ka se ka sarakalasebaara kɛ ne ye. 31A fɔ Isirayɛlidenw ye ko: ‹Nin bena kɛ tulu mɔnta ye kudayi min saniyanin lo. Ne ta lo. 32Aw kan'a mɔn mɔgɔ si fari la ni sarakalasebaga tɛ. Aw kan'a ɲɔgɔn dilan aw yɛrɛ ye fana. A saniyanin lo, aw k'a jati fɛɛn saniyanin ye. 33Mɔgɔ o mɔgɔ m'ana ɲɔgɔn dilan, walima k'a dɔ mɔn mɔgɔ wɛrɛ la, min te sarakalasebaga ye, o tigi nii ka kan ka bɔ a ka mɔgɔw cɛma.› »\n34Masaba y'a fɔ Musa ye tugu ko: «I ka fɛɛn kasadiman nunu ta: sitorakisi, ni anbere, ani galibanumu, ani wusulan ɲanaman. O fɛɛn nunu hakɛ ka kɛ kelen ye. 35I k'a to tulu kasadiman dilanbaga k'u ɲagami ɲɔgɔn na k'u kɛ wusulan kasadiman ye. Kɔgɔ ka kɛ a la. A ka kan ka kɛ fɛɛn saniyanin ye, aw fɛ. 36I k'a dɔ cici k'a kɛ mugu ye k'o bila layidu taamasiɲɛ kɛsu ɲafɛ, Ɲɔgɔnkunbɛn fanibugu kɔnɔ, an bena ɲɔgɔn kunbɛn yɔrɔ min na. O bena kɛ fɛɛn ye min saniyanin be kosɔbɛ aw fɛ. 37Aw kana wusulan nin ɲɔgɔn dilan aw yɛrɛw ye o cogo kelen na. Aw k'o jati ne Masaba dɔrɔn ta ye. 38Mɔgɔ o mɔgɔ mana o ɲɔgɔn dilan janko ka nisɔndiya o kasa kosɔn, o tigi niin ka kan ka bɔ a ka mɔgɔw cɛma.»


Kok 13 AKKDC08 - Masaba y'a fɔ Musa ye ko: «Ne be - Bible Search\nKok 12 Kok 14\nMusa ka cidenw\n1Masaba y'a fɔ Musa ye ko: 2«Ne be Kanaan jamana min di Isirayɛlidenw ma, i ka mɔgɔ dɔw ci ka taga o yaala. Isirayɛli ka deen tan ni fila nunu kɔmɔgɔ minw ye ɲamɔgɔw ye, aw ka mɔgɔ kelen kelen bɔ olu la k'u ci.» 3Musa y'u ci ka kɛɲɛ ni Masaba ka fɔta ye k'u to Paran kongokolon kɔnɔ. U bɛɛ tun ye ɲamɔgɔw ye Isirayɛlidenw fɛ. 4U tɔgɔw filɛ nin ye: Zakuri dencɛ Samuwa ka bɔ Urubɛn kɔmɔgɔw fɛ, 5ni Ori dencɛ Safati ka bɔ Simeyɔn kɔmɔgɔw fɛ, 6ni Yefunɛ dencɛ Kalɛbu ka bɔ Zuda kɔmɔgɔw fɛ, 7ni Yusufu dencɛ Yigeyali ka bɔ Isakari kɔmɔgɔw fɛ, 8ni Nun dencɛ Oseya ka bɔ Efarayimu kɔmɔgɔw fɛ, 9ni Arafu dencɛ Paliti ka bɔ Bɛnzamɛn kɔmɔgɔw fɛ, 10ni Sodi dencɛ Gadiyɛli ka bɔ Zabulɔn kɔmɔgɔw fɛ, 11ni Susi dencɛ Gadi ka bɔ Yusufu dencɛ Manase kɔmɔgɔw fɛ, 12ni Gemali dencɛ Amiyɛli ka bɔ Dan kɔmɔgɔw fɛ, 13ni Mikayɛli dencɛ Seturi ka bɔ Asɛri kɔmɔgɔw fɛ, 14ni Wofusi dencɛ Nabi ka bɔ Nɛfutali kɔmɔgɔw fɛ, 15ani Maki dencɛ Gewuyɛli ka bɔ Gadi kɔmɔgɔw fɛ.\n16Musa ye mɔgɔ minw ci ka taga jamana nin yaala, olu tɔgɔw le fɔra ka tɛmɛ. Musa ye Nun dencɛ Oseya tɔgɔ la ko Zozuwe.\n17Musa y'u ci ko u ka taga Kanaan jamana yaala tuma min na, a y'a fɔ u ye ko: «Aw ye tɛmɛ ka don jamana nin worodugu ɲafan kɔnɔ ka taga kuluyɔrɔ la. 18Aw k'a cogo filɛ, k'a lɔn n'a kɔnɔ mɔgɔw barika ka bon, walima n'u barika man bon, n'u ka ca, walima n'u man ca. 19Aw k'a filɛ, n'u ka jamana nin ka ɲi, walima n'a ma ɲi, ani u ka duguw. Ni dugu barikamanw lo, walima ni dugu barikamanw tɛ. 20Aw ka dugukolo filɛ, yala n'a ka ɲi, walima n'a ma ɲi, ni yiriw be yen, walima n'u te yen. Aw ka jija ka na ni jamana nin kɔnɔ yiriden dɔw ye.» O y'a sɔrɔ *ɛrɛzɛn fɔlɔw mɔwaati tun lo.\n21U tagara jamana nin yaala, ka bɔ Zin kongokolon kɔnɔ fɔɔ ka taga se Erewɔbu, Lebowamati gɛrɛfɛ. 22U tɛmɛna ka don jamana nin worodugu ɲafan na ka taga se Eburɔn, Anaki kɔmɔgɔ Ayiman ni Sesayi ni Talimayi siginin tun be yɔrɔ min na. Eburɔn dugu tun sigira, saan wolonwula, *Tanisi ka sɔrɔ ka sigi Ezipiti jamana na. 23U sera Ɛsikɔli kɔkɛnɛ na tuma min na, u ye ɛrɛzɛnsun bolo kelen tigɛ, deenw tun be min kan. U y'o dulon bere dɔ kan, mɔgɔ fila y'a ta u gaman kan ka segi n'a ye, u fana segira ni toro dɔw ye, ani gerenadiyiri deenw fana. 24Isirayɛlidenw ye ɛrɛzɛnw tigɛ o yɔrɔ la minkɛ, o le kosɔn, u ye yɔrɔ nin tɔgɔ la ko Ɛsikɔli kɔkɛnɛ.c\nCiradeenw be segi\n25Tile bi naani tɛmɛnin kɔ, u kɔsegira ka bɔ jamana nin yaalayɔrɔ la. 26U kɔsegira ka na Musa ni Arɔn ani Isirayɛli jama bɛɛ sɔrɔ Kadɛsi, Paran kongokolon kɔnɔ, k'u ka taamako ɲafɔ u ni jama bɛɛ ɲana, ani ka jamana yiridenw yira u la.\n27U y'a fɔ Musa ye ko: «I y'an ci ka taga jamana min na, an tagara don yen. Tiɲɛ na, nɔnɔ ni lii ka ca a kɔnɔ kosɔbɛ! Jamana diman lo. Jamana nin kɔnɔ yiriden dɔw filɛ nin ye. 28Nga barika be jamana mɔgɔ nunu na, u ka duguw ye dugu barikamanw ye, u ka bonbon kosɔbɛ! An yɛrɛ ye Anaki kɔmɔgɔw ye yen. 29Amalɛkiw siginin be jamana worodugu ɲafan fɛ, itiw ni zebuziw ani amoriw siginin be kuluw yɔrɔ la, kanaanw siginin be kɔgɔji daa la ani Zurudɛn baji daa la.»\n30Mɔgɔ minw tun be ŋunuŋununa Musa kama, Kalɛbu ye olu ka kuma tigɛ, k'a fɔ ko: «Aw ye wili an ka taga jamana nin minɛ k'a kɛ an ta ye, bari an bena se, siga t'a la.» 31Nga mɔgɔ minw tun tagara n'a ye, olu ko: «An te se ka taga mɔgɔ nunu kɛlɛ, u barika ka bon n'an ta ye.» 32U tun tagara jamana min yaala, u ye kibarujugu fɔ Isirayɛlidenw ye o koo la ko: «An ye jamana min yaala, o ye jamanajugu ye, a b'a kɔnɔ mɔgɔw dumu. An ye mɔgɔ minw ye o yɔrɔ la, u bɛɛ ye mɔgɔjanjanw ye. 33- An ye mɔgɔjanjanw ye yen, Anaki kɔmɔgɔw lo, siya nin bɛɛ ye mɔgɔjanjanw ye. An yɛrɛ ɲana, an tun be i n'a fɔ tɔɔnw. An tun be i n'a fɔ tɔɔnw u ɲana tiɲɛ na.»


“Aw k’aw jaa gwɛlɛya, ne ye see sɔrɔ diɲɛ kan” (Zan 16) | Yezu ka ɲɛnamaya\n“Aw k’aw jaa gwɛlɛya, ne ye see sɔrɔ diɲɛ kan”\nYANNI DƆƆNI, YEZU KA CIDENW TƐNA A YE TUGUN\nCIDENW KA DUSUKASI BENA YƐLƐMA KA KƐ NINSƆNDIYA YE\nYezu n’a ka cidenw be bɔra sangaso kɔnɔ, u ye Tɛmɛnkan seli dumuni kɛ yɔrɔ min na. Koo min bena u sɔrɔ, Yezu ye wagati caaman ta k’u lasɔmi o koo la, ani a ko: “Ne ye koo bɛɛ fɔ aw ye janko aw kunna kana cɛn.” Mun na o lasɔmini kuma tun bɛnnin lo? Yezu y’a fɔ u ye ko: “U bena aw gwɛn ka bɔ kalansow kɔnɔ, waati dɔ bena se, mɔgɔ minw bena aw faga, olu bena miiri k’u ye Ala sago le kɛ.”—Zan 16:1, 2.\nN’a sɔrɔ o kuma ye cidenw hakili ɲagami. Yezu tun kɔnna k’a fɔ u ye ko duniɲa mɔgɔw bena u kɔniya. Nka, a tun m’a fɔ u ye ka gwɛ k’u bena u faga. Mun na do? A ko: “Ne ma kɔn k’o fɔ aw ye kabini a daminɛ, bari ne tun be n’aw ye.” (Zan 16:4). Nka sisan, a b’u labɛnna sabu a ka ɲi ka taga sankolo la ani a t’a fɛ u ka limaniya ka bɔsi u la.\nYezu y’a fara a kan ko: “Ne be taga ne cibaga fɛ, aw si ma ne ɲininga ko ne be taga min.” O loon sufɛ, u tun kɔnna ka Yezu ɲininga ko a be tagara min (Zan 13:36; 14:5; 16:5). Nka sisan, u hakili ɲagaminin lo ani u dusu kasinin lo sabu Yezu y’a fɔ u ye ko mɔgɔw bena u tɔɔrɔ. O kama, nɔɔrɔ min be Yezu kɔnɔna ani o bena Ala sagokɛla sɔbɛw nafa cogo min na, u ma Yezu ɲininga o koo la. Yezu y’a fɔ u ye ko: “Aw hakili ɲagamina ne ka kuma nin kosɔn.”—Zan 16:6.\nYezu y’a ɲɛfɔ u ye ko: “Aw kama lo ne be taga, ni ne ma taga, Dɛmɛbaga tena na aw fɛ, nga ni ne tagara, ne ben’a ci aw ma.” (Zan 16:7). Fɔɔ Yezu ka sa ani ka kɔsegi sankolo la walisa a ka kalandenw ka se ka hakili senu sɔrɔ. O hakili senu lo bena kɛ u dɛmɛbaga ye, u mana kɛ yɔrɔ o yɔrɔ dugukolo kan.\nHakili senu “bena hakɛko ni tilenninyako, ani Ala ka kitiko gwɛya diɲɛ mɔgɔw ye, k’a yira u la k’u filila o koo nunu na.” (Zan 16:8). Tiɲɛn na, a bena a yira ka gwɛ ko duniɲa mɔgɔw ma limaniya Ala Dencɛ la. Ni Yezu yɛlɛla ka taga sankolo la, o bena a yira ka gwɛ ko a tilennin lo ani ko Sutana, “diɲɛ nin kuntigi” ka kan ni halakili ye.—Zan 16:11.\nYezu tagara ɲɛ n’a ka kuma ye ko: “Koo caaman be ne fɛ k’o fɔ aw ye, nga aw tena se k’o bɛɛ faamu sisan.” Ni hakili senu nana jigi u kan, u bena se ka “tiɲɛ bɛɛ lɔn.” O la, u bena se ka ɲɛnamaya kɛ ka kɛɲɛ n’o tiɲɛn ye.—Zan 16:12, 13.\nO kɔ, Yezu y’a fɔ ko: “Yanni waati dɔɔni aw tena ne ye, o kɔ waati dɔɔni tugu aw bena tila ka ne ye.” O kuma y’a ka cidenw hakili ɲagami. U tora ka ɲɔgɔn ɲininga o kuma kɔrɔ la. Yezu y’a faamu ko u b’a fɛ k’a ɲininga minkɛ, a y’a fɔ u ye ko: “Tiɲɛ tiɲɛ na, ne b’a fɔ aw ye ko, aw bena kasi fɔɔ ka kɛ makaritɔw ye, k’a sɔrɔ diɲɛ mɔgɔw be nisɔndiya la. Aw dusu bena kasi nga, aw ka dusukasi bena yɛlɛma ka kɛ nisɔndiya ye.” (Zan 16:16, 20). Lɛri damanin o kɔ, u bena Yezu faga (wulafɛ) ani diinan kuntigiw bena ninsɔndiya. Nka, Yezu ka kalandenw dusu bena kasi. O kɔ, tuma min na Yezu bena kunu ka bɔ saya la, a ka kalandenw ka dusukasi bena yɛlɛma ka kɛ ninsɔndiya ye. Dɔ bena fara u ka ninsɔndiya kan tuma min na Yezu bena Ala ka hakili senu jigi u kan.\nYezu y’a ka cidenw ka koo suma ni muso tintɔ ka koo ye. A ko: “Ni muso be jigira deen na tuma min na, a nii be tɔɔrɔ, bari a ka tɔɔrɔwaati le sera, nga n’a jigira ka ban, a hakili te to o tɔɔrɔ la tugu deen sɔrɔ nisɔndiya fɛ.” Yezu y’a ka cidenw jija ko: “Aw dusu kasinin be sisan fana, nga an bena ɲɔgɔn ye tugu, o tuma na aw bena nisɔndiya, mɔgɔ si te se ka nisɔndiya nin cɛn aw fɛ.”—Zan 16:21, 22.\nKabi Yezu ka cidenw be n’a ye, u ma foyi deli a tɔgɔ la. Sisan Yezu y’a fɔ u ye ko: “O loon na, aw bena Ala daali ni ne tɔgɔ ye.” Mun na u ka ɲi ka Faa deli Yezu tɔgɔ la? Yala o kɔrɔ ko Faa t’a fɛ k’u jaabi wa? Ayi, o tɛ. Yezu ko: “N Faa yɛrɛ fana b’aw kanu, bari aw ye ne kanu, ka l’a la ko ne bɔra Ala fɛ.”—Zan 16:26, 27.\nN’a sɔrɔ, Yezu ka kumaw ye cidenw jaa gwɛlɛya. O kama, u y’a fɔ ko: “O le y’a to an lar’a la ko i bɔra Ala fɛ.” Yanni dɔɔni u ka limaniya bena kɔrɔbɔ. O kama, Yezu y’u lasɔmi ko: “Ayiwa, waati dɔ bena se, o waati nin yɛrɛ sera ka ban, aw bena jɛnsɛn, bɛɛ n’a taayɔrɔ, ka ne kelen to.” Nka, a y’u hakili sigi ko: “Ne y’o fɔ aw ye janko aw ka to ni ne ye ka hɛrɛ sɔrɔ. K’aw to diɲɛ na, dusukasi le be aw kan, nga aw k’aw jaa gwɛlɛya, ne ye see sɔrɔ diɲɛ kan ka ban.” (Zan 16:30-33). Ayi, Yezu m’u to u kelen na. Sutana n’a ka duniɲa bena u kɔrɔbɔ ani k’a ɲini k’u ka kantigiya tiɲɛ. O bɛɛ n’a ta, Yezu lanin b’a la k’u bena see sɔrɔ duniɲa kan ka Ala sago kɛ k’a dafa i ko ale y’a kɛ cogo min na.\nYezu ka lasɔmini kuma juman lo ye a ka cidenw hakili ɲagami?\nYezu ko a bena taga sankolo la. Mun na cidenw m’a ɲininga o koo la?\nYezu ye ɲɛyirali juman lo di k’a yira ko cidenw ka dusukasi bena yɛlɛma ka kɛ ninsɔndiya ye?\nA ci dɔ ma A ci dɔ ma “Aw k’aw jaa gwɛlɛya, ne ye see sɔrɔ diɲɛ kan”\njy sap. 121 ɲɛɛ 278-279


Kod 45 AKKDC08 - O tuma na, Yusufu tun te sera ka koo - Bible Search\nKod 44 Kod 46\nYusufu b'a yɛrɛ yira a balimaw la\n1- O tuma na, Yusufu tun te sera ka koo nin muɲu a laminimɔgɔw ɲana minkɛ, a pɛrɛnna ko: «Aw bɛɛ ka bɔ kɛnɛma!» A y'a yɛrɛ yira a balimaw la tuma min na, mɔgɔ wɛrɛ si tun te yen. 2Yusufu kulera kosɔbɛ fɔɔ mɔgɔ nunu y'a kaan mɛn, o kibaru tagara se Ezipiti masacɛ n'a ka somɔgɔw ma.\n3Yusufu y'a fɔ a balimaw ye ko: «Ne ye Yusufu ye! N facɛ be sii la halibi wa?» Nga a balima nunu ma se k'a jaabi hakiliɲagamikojugu fɛ.\n4Yusufu y'a fɔ u ye tugu ko: «Aw ye gwɛrɛ.» U gwɛrɛla. A ko: «Ne y'aw dɔgɔcɛ Yusufu ye, aw tun ye min feere Ezipitikaw ma! 5Aw ye ne feere minkɛ, aw kana aw hakili ɲagami, o fana kana kɛ baasi ye aw fɛ. Bari Ala tun b'a fɛ n b'aw kisi, o kama a ye ne ci yan aw ɲa. 6Ayiwa, kɔngɔ donnin saan fila filɛ nin ye jamana kɔnɔ. K'a sɔrɔ an bena saan duuru kɛ nin kɔ, ni sɛnɛ te kɛ, suman te tigɛ. 7Ala ye ne ci aw ɲa jamana nin kɔnɔ waasa k'aw ka dumuni koo labɛn, min bena kɛ sababu ye aw caaman be kisi. 8Aw ma ne bila ka na yan dɛ, Ala le ye ne bila ka na yan, ka n kɛ Ezipiti masacɛ ladibaga ye, n'a ka soo kɔnɔ koow bɛɛ kuntigi ye, ni Ezipiti jamana bɛɛ ɲamɔgɔ ye.\n9- «Ayiwa, aw ye teliya ka ta'a fɔ n facɛ ye ko ne Yusufu ko Ala ye ne kɛ Ezipiti jamana bɛɛ kuntigi ye. Ko ne ko a ka teliya ka na to n gɛrɛfɛ. 10A bena sigi Gosɛn mara la, ka to ne kɔrɔ, ale n'a deenw, n'a mamadenw n'a ka begɛnw, n'a bololafɛnw bɛɛ. 11Ne bena n janto a la yen, ale n'a somɔgɔw, n'a ka begɛnw bɛɛ, waasa u kana fɔn foyi la. Bari, an bena saan duuru kɛ kɔngɔ la halibi.\n12«Ayiwa, aw y'a lɔn ko ne Yusufu yɛrɛ le be kumana aw fɛ ten, ele Bɛnzamɛn yɛrɛ ɲaa b'a la. 13Aw ye fɛɛn minw bɛɛ ye, ani boɲa min be n kan Ezipiti jamana na yan, aw ye taga o bɛɛ lakali n facɛ ye. Aw ye teliya ka taga n facɛ sama ka na.»\nEzipiti masacɛ ko Yakuba ka na Ezipiti\n14Yusufu n'a dɔgɔnin Bɛnzamɛn girinna ka ɲɔgɔn minɛ ka to ka kasi. 15A y'a kɔrɔ nunu bɛɛ fofo ni ɲaji ye. O kɔ, u ye baro kɛ. 16Kuma nin ŋunuŋununa fɔɔ ka se masaso la ko Yusufu balimaw nan'a fɛ. O kibaru diyara Ezipiti masacɛ n'a ka ɲamɔgɔw bɛɛ ye. 17O la, a y'a fɔ Yusufu ye ko: «A fɔ i balimaw ye k'u ka u ka begɛnw labɛn k'u ka doniw ta ka segi ka taga Kanaan 18ka na n'aw facɛ ye ne fɛ, n'aw ka mɔgɔw, waasa ne ka Ezipiti jamana yɔrɔɲuman d'u ma, u ka se ka suman ɲanaman sɔrɔ.\n19«I b'a fɔ u ye fana k'u ka wotorow ta yan ka taga n'u ye k'u ka musow n'u deenw ani u facɛ ta ka na. 20U bena fɛɛn minw to u kɔ yen, u kana jɔɔrɔ n'olu ye. Bari Ezipiti yɔrɔ ɲanaman bena kɛ u ta ye.»\n21Masacɛ ye min fɔ, Isirayɛli deenw ye o le kɛ. Yusufu ye wotorow d'u ma ka kɛɲɛ ni masacɛ ka kuma ye, ani ka sira kan dumuni d'u ma. 22A ye faniw di u kelen kelen bɛɛ ma fana. Nga Bɛnzamɛn ta tun ye fani duuru, ni warigwɛ kuru kɛmɛ saba ye. 23A ye Ezipiti fɛnɲumanɲumanw la fali tan kan, ka suman ni buru, ni dumunifɛn wɛrɛ la fali musoman tan kan, k'o bɛɛ ci a facɛ ma, o ka kɛ a ka sira kan dumuni ye. 24Sanni a k'u bila ka taga, a y'u ladi ko: «Aw kana bila ɲɔgɔn na sira kan dɛ!»\n25U bɔra Ezipiti jamana na, ka na se Kanaan jamana na u facɛ Yakuba fɛ. 26U y'a fɔ a ye ko: «Yusufu be sii la halibi! Ale lo be Ezipiti koow bɛɛ kunna.» Yakuba mɔnna, a ma se ka la u ka kuma na fewu. 27U ye Yusufu ka kuma fɔnin bɛɛ lakali a ye. Yusufu ye wotoro minw ci a ta kama, a y'u bɛɛ ye, a fari fonina. 28O tuma na, Yakuba y'a fɔ ko: «Ne deen Yusufu bɛ sii la! Fɔɔ ne ka ta'a ye, n be sɔrɔ ka sa.»


Eze 32 AKKDC08 - Isirayɛlidenw minɛnin kɔ ka taga - Bible Search\nEze 31 Eze 33\nDusukasidɔnkili, Ezipiti jamana n'a masacɛ kosɔn\n1Isirayɛlidenw minɛnin kɔ ka taga jamana wɛrɛ la, o saan tan ni filanan kalo tan ni filanan tile fɔlɔ loon, Masaba kumana ne fɛ ko: 2«Adamaden, dusukasidɔnkili la Ezipiti masacɛ kosɔn k'a fɔ a ye ko:\n‹E tun be i ko jara, siyaw cɛma.\nI tun be i ko banba.\nI tun be firinfirin i ka bajiw kɔnɔ,\ni seenw tun be jii ɲagami k'a duuru.› »\n3Matigi, Masaba ko:\n«Siya caaman bena ɲɔgɔn lajɛn tuma min na,\nne bena n ka jɔɔ fili i kan.\nOlu bena i sama ka bɔ jii la ni ne ka jɔɔ nin ye.\n4Ne bena i fili dugukolo kan,\nk'i fili kongo kɔnɔ.\nNe ben'a to kɔnɔw bɛɛ be sigi i kan,\nwaraw bɛɛ bena i ɲimi ka fa.\n5Ne bena i faribugu lala kuluw kan,\nne bena kulu furancɛw datugu n'i tɔɔ ye.\n6Ne bena dugukolo ɲigi n'i joli ye\nmin bena woyo kuluw kan.\nKɔdingɛw bena fa o la.\n7- Ni ne y'i ka ɲanamaya ban tuma min na,\nne bena sankolo datugu k'a kɛ lolow te manamana tugu.\nNe bena tile datugu ni sankaba ye,\nkalo tena yeelen bɔ.\n8Ne bena sanfɛ yeelenbɔlanw bɛɛ kɛ dibi ye e kosɔn,\nne bena i ka jamana kɛ dibi ye.\n9Siya caaman hakili bena ɲagami\ntuma min na ne bena i halakiko fɔ siyaw cɛma,\njamanaw na i te minw lɔn.\n10Ne bena min kɛ i la,\no bena u kabakoya haali.\nNi ne ye n ka murujan fifa u ɲakɔrɔ tuma min na,\nu ka masacɛw bena yɛrɛyɛrɛ jatigɛ bolo i kosɔn.\nI benlon na, u bɛɛ bena to ka yɛrɛyɛrɛ\nka jɔɔrɔ u yɛrɛ nii la.»\n11Matigi, Masaba ko:\n«Babilɔni masacɛ ka murujan bena wili i kama.\n12Ne ben'a kɛ i ka jama be sa\nkɛlɛdenw ka murujan fɛ,\nminw ka fari ni siya tɔ bɛɛ taw ye.\nU bena Ezipiti ka yɛrɛboɲa ban,\nk'a jama bɛɛ faga.\n13Ne ben'a ka begɛnw bɛɛ faga\na ka jiba daa la.\nA ka jii si tena ɲagami tugu mɔgɔ seenw fɛ.\nO tena duuru tugu begɛn seenw fɛ.\n14O tuma na, ne ben'a to Ezipiti jiiw be ɲamalɔ,\nka woyo i ko tulu.\n15Ni ne ye Ezipiti kɛ yɔrɔkolon ye,\nni n ye jamana kɔnɔ fɛɛnw bɛɛ cɛ ka bɔ yen,\nni n y'a kɔnɔ mɔgɔw bɛɛ faga tuma min na,\no tuma na, u ben'a lɔn ko ne ye Masaba le ye.\n16«Dusukasidɔnkili min bena la, o filɛ nin ye. Siya musow bena o dɔnkili nin la Ezipiti n'a kɔnɔ mɔgɔ bɛɛ kosɔn. Ne Matigi, Masaba le ko ten.»\nDusukasidɔnkili dɔ wɛrɛ\n17Isirayɛlidenw minɛnin kɔ ka taga jamana wɛrɛ la, o saan tan ni filanan kalo tile tan ni duurunan loon, Masaba kumana ne fɛ ko: 18«Adamaden, kasi Ezipiti jama kosɔn. A mɔgɔw ni siya barikamanw bila ka jigi lahara, u ka fara o yɔrɔ mɔgɔw kan. 19A fɔ u ye ko: ‹Aw ka fisa ni siya wɛrɛw ye wa? Aw ka jigi ka la ni kɛnɛkɛnɛbaliw ye dugukolo jukɔrɔ, lahara.›\n20«Mɔgɔ minw fagara ni murujan ye, u bena ben ni olu ye. Murujanw bɔra forokow la. U ka Ezipiti n'a kɔnɔ jama bɛɛ faga. 21K'u to lahara, kɛlɛdenŋanaw n'u dɛmɛbagaw bena kuma Ezipitikaw fɛ. Alalɔnbali minw fagara ni murujan ye, o mɔgɔ nunu jigira, u lanin be kaburu kɔnɔ.\n22«Asiri masacɛ be yen n'a ka kɛlɛdenw bɛɛ. A lamininin be n'a ka kɛlɛdenw kaburuw ye, minw bɛɛ fagara ni murujan ye. 23U kaburuw be fɔɔ dugukolo jukɔrɔ, a ka kɛlɛdenw lanin be k'o kaburu lamini. Mɔgɔ minw bɛɛ tun ye mɔgɔw jaa tigɛ diɲɛ na, olu bɛɛ fagara ni murujan ye.\n24«Elamu masacɛ be yen. A kaburu lamininin be n'a ka kɛlɛden bɛɛ taw ye. U bɛɛ fagara ni murujan ye. O mɔgɔ minw tun ye mɔgɔw jaa tigɛ diɲɛ na, o Alalɔnbaliw jigira dugukolo jukɔrɔ. U sɔnna u ka maloya ma ni lahara mɔgɔ tɔw ye. 25Layɔrɔ dira Elamu masacɛ ma suuw cɛma, a lamininin be n'a ka kɛlɛden bɛɛ kaburuw ye. Mɔgɔ nunu bɛɛ ye Alalɔnbaliw ye, u bɛɛ fagara ni murujan ye. Minw tun be mɔgɔw jaa tigɛ diɲɛ na, u sɔnna u ka maloya ma ni lahara mɔgɔ tɔw ye.\n26«Mɛsɛki ni Tubali masacɛw be yen. U kaburuw lamininin be n'u ka kɛlɛden bɛɛ kaburuw ye. U bɛɛ ye kɛnɛkɛnɛbaliw ye, minw fagara ni murujan ye bari u tun ye mɔgɔw jaa tigɛ diɲɛ na. 27U ma u suu don ni fɔlɔfɔlɔ kɛlɛdenŋanaw ye. Minw jigira lahara n'u ka kɛlɛkɛminanw ye, n'u ka murujanjanw lanin be u kuun kɔrɔ. U ka tilenbaliyakow be u kolow kan hali ni kɛlɛdenŋana nunu ye mɔgɔw jaa tigɛ diɲɛ na. 28E Ezipiti masacɛ fana bena sa, u bena i suu don kɛnɛkɛnɛbaliw cɛma minw fagara ni murujan ye.\n29«Edɔmuw n'u ka masacɛw n'u ka ɲamɔgɔw bɛɛ be yen. Hali ni barika tun b'u la, u lanin be ni mɔgɔw ye minw fagara ni murujan ye, kɛnɛkɛnɛbaliw cɛma, lahara.\n30«Kɔgɔdugu ɲafan ɲamɔgɔ bɛɛ, ani Sidɔnka bɛɛ be yen. U maloyanin jigira suuw cɛma, hali k'a sɔrɔ u tun ye mɔgɔw jaa tigɛ. O kɛnɛkɛnɛbali nunu lanin be suuw cɛma minw fagara ni murujan ye. U sɔnna u ka maloya ma ni lahara mɔgɔ tɔw ye.\n31«Ezipiti masacɛ bena u ye, a dusu bena saalo a ka kɛlɛdenw sako la, minw bɛɛ fagara ni murujan ye. Ne Matigi, Masaba le ko ten. 32Ne tun y'a to Ezipiti masacɛ ye mɔgɔw jaa tigɛ kosɔbɛ diɲɛ na. O bɛɛ n'a ta, a yɛrɛ n'a ka kɛlɛden bɛɛ bena la kɛnɛkɛnɛbaliw cɛma, minw fagara ni murujan ye. Ne Matigi, Masaba le ko ten.»


“Ne y’a lɔn ko a bena kunun diɲɛ labanlon na.”—Zan 11:24 | Kalan\nKɔrɔsili Sangaso—Kalan | Saan 2017, desanburukalo\nA KALAN KAAN NIN NA Afrikaans Albanais Allemand Alur Amharique Amis Anglais Arabe Arménien Arménien (occidental) Aymara Azéri Azéri (cyrillique) Bachkir Bassa (cameroun) Bengali Bicol Birman Boulou Bulgare Catalan Cebuano Chichewa Chinois cantonais (simplifié) Chinois cantonais (traditionnel) Chinois mandarin (simplifié) Chinois mandarin (traditionnel) Chitonga Chitonga (Malawi) Chitonga (Zimbabwe) Chitumbuka Chiyao Chol Cibemba Cinyanja Coréen Croate Créole haïtien Dangme Danois Digor Douala Edo Efik Espagnole Estonien Ewé Fidjien Finnois Fon Français Ga Garifuna Georgien Goun Grec Guarani Gujarati Haoussa Herero Hiligaynon Hindi Hiri Motu Hongrois Hébreu Ibanag Igbo Iloko Indonésien Islandais Isoko Italien Japonais Jula Kabye Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Kurde kumanji Kurde kumanji (Caucase) Kurde kurmanji (cyrillique) Kwangali Kwanyama Langue des Signes Américaine Langue des signes allemande Langue des signes angolaise Langue des signes argentine Langue des signes australienne Langue des signes bolivienne Langue des signes britannique Langue des signes brésilienne Langue des signes chilienne Langue des signes coréenne Langue des signes cubaine Langue des signes espagnole Langue des signes finnoise Langue des signes française Langue des signes grecque Langue des signes hongroise Langue des signes indienne Langue des signes indonésienne Langue des signes italienne Langue des signes japonaise Langue des signes kényane Langue des signes malawite Langue des signes mexicaine Langue des signes paraguayenne Langue des signes philippine Langue des signes polonaise Langue des signes portugaise Langue des signes péruvienne Langue des signes québécoise Langue des signes roumaine Langue des signes russe Langue des signes slovaque Langue des signes sud-africaine Langue des signes taïwanaise Langue des signes tcheque Langue des signes vénézuélienne Langue des signes zimbabweenne Langue des signes équatorienne Letton Lingala Lituanien Luganda Lunda Luo Luvale Macédonien Malagach Malay Malayalam Mam Mambwé-Lungu Marathi Marshall Maya Mazatec de Huautla Mbunda Mingrélian Mixe Mongol Moore Motu Nahuatl (Nord de Puebla) Nahuatl (central) Nahuatl (guerrero) Nahuatl (huasteca) Ndonga Ndébélé Ndébélé(Zimbabwe) Ngabere Norvégien Nzema Néerlandais Népali Okpe Oromo Ossete Otetela Ouzbek Pangasinan Papiamento (curaçao) Pendjabi Persan Pidgin camerounais Pidgin nigérian Pidgin salomonien Polonais Ponape Portugais Quechua (Ancash) Quechua (Bolivie) Romain Russe Samoan Sango Sepedi Serbe Serbe (romain) Sesotho du Lesotho Sesotho d’Afrique du Sud Shona Sidama Silozi Singhalais Slovaque Slovène Sranan tongo Suédois Swahili Swahili (Rép. dém. du Congo) Swati Tagalog Tajiki Tatar Tcheque Thaï Tigrinya Tiv Tlapanec Tojolabal Tok pisin Tongien Totonaque Tshiluba Tsonga Tswana Turc Turkmene Tuvaluan Twi Tzeltal Tzotzil Télougou Tétoum Dili Ukrainien Urhobo Venda Vietnamien Waray-Waray Wolaitsa Xhosa Yoruba Zande Zapotec (de l'isthme) Zoulou langue des signes chinois langue des signes colombienne tamoul tchouvache\n“Ne y’a lɔn ko a bena kunun”\n“An tericɛ Lazari be sinɔgɔra, nga ne be taga kunun.”—ZAN 11:11.\nDƆNKILIW: 142, 129\nBibulu ka maana jumanw lo y’a to Marita lara a la ko sukununi bena kɛ tiɲɛn na?\nMun na an be se ka la a la ko sukununi bena kɛ?\nI ko Marita, i be ninsɔndiyako juman lo kɔnɔna?\n1. Marita tun lanin be mun lo la a balimacɛ koo la? (Jaa lajɛ, barokun daminɛ na.)\nMARITA ye Yezu teri sɔbɛ ye ani a ka kalanden dɔ lo. A dusu kasinin lo sabu a balimacɛ Lazari sara. Yala fɛɛn dɔ be se k’a dusu saalo wa? Ɔnhɔn. Yezu ye Marita hakili sigi ko: “I balimacɛ bena kunun.” N’a sɔrɔ o kumaw ma Marita ka dusukasi bɛɛ ban. Nka, a y’a jigi la Yezu ka kumaw kan. A y’a fɔ ko: “Ne y’a lɔn ko a bena kunun diɲɛ labanlon na.” (Zan 11:20-24). A tun lanin b’a la ko Lazari suu bena kunu sukununi wagati la. Nka, Yezu ye kabako dɔ kɛ ka Lazari kunu o loon yɛrɛ la.\n2. Mun na an b’a fɛ ka la a la i ko Marita ko sukununi bena kɛ?\n2 Foyi t’a yira ko Yezu wala a Faa bena an ka mɔgɔ kanulenw suu kunu sisan yɛrɛ. Nka i ko Marita, yala i lanin b’a la ko i ka mɔgɔ kanulenw bena kunu sukununi wagati la wa? N’a sɔrɔ i ka mɔgɔ sɔbɛ nunu dɔ sara: i furuɲɔgɔn, i bamuso, i facɛ, i mamacɛ, i mamamuso wala i deen kanulen. N’a sɔrɔ i kɔrɔtɔnin lo ka meleke u la, ka kuma n’u ye wala ka yɛlɛ n’u ye. I ko Marita, joo b’i fɛ k’a fɔ ko: “Ne y’a lɔn ko n’ ka mɔgɔ kanulen bena kunu sukununi wagati la.” O n’a t’a bɛɛ, a ka ɲi an kelen kelen bɛɛ ka miiri k’a filɛ fɛɛn min kama a lanin b’o la.\n3, 4. Yezu tun ye mɔgɔ jumanw lo suu kunu? Marita tun lanin be mun lo la Lazari koo la?\n3 Tuma min na Yezu ye firiyamuso dɔ dencɛ kunu Nayin dugu gɛrɛfɛ, Galile mara la, Marita ɲɛɛ tun ma la o kan. Mun na do? Sabu Marita tun be Zeruzalɛmu gɛrɛfɛ. Nka, n’a sɔrɔ a y’o koo mɛn. Tuma min na Yezu ye Zayirus denmuso kunu, a be se ka kɛ ko Marita m’o ye fana. N’a sɔrɔ o kɛra Kapɛrnaum dugu la. Mɔgɔ minw tun b’o sungurunin ka soo, olu tun b’a lɔn ko a “sara tiɲɛ na.” Nka, Yezu y’a bolo minɛ ani k’a fɔ ko: “Sungurunin, wili.” Sungurunin sinna ka wuli (Luka 7:11-17; 8:41, 42, 49-55). Marita n’a balimamuso Mariyamu tun b’a lɔn ko Yezu be se ka banabagatɔw kɛnɛya. O kama, u tun lanin b’a la ko ni Yezu tun be n’u ye, Lazari tun tɛna sa. Nka sisan, Yezu teri sɔbɛ sara. Marita n’a balimamuso jigi be mun lo la? A kɔrɔsi ko Marita y’a fɔ ko Lazari bena kunu “diɲɛ labanlon na.” Mun na a tun lanin b’o la? Mun na ele fana be se ka la a la ko sukununi bena kɛ ani ko i ka mɔgɔ kanulenw fana bena kunu?\n4 An be se ka la a la ko sukununi bena kɛ kuun caaman kosɔn. An bena u dɔw lajɛ. I bena vɛrise dɔw ye sukununi koo la, n’a sɔrɔ i yɛrɛ tun m’a miiri ko u ɲɛsinna o ma. U bena a to i be la a la kosɔbɛ ko i bena i ka mɔgɔ kanulenw ye tugun.\nKOO MINW BE JIGIYA DI AN MA!\n5. Mun lo y’a to Marita tun lanin b’a la ko Lazari suu bena kunu?\n5 A kɔrɔsi ko Marita m’a fɔ ko: “N’ b’a miiri ko n’ balimacɛ bena kunu.” Nka a ko: “Ne y’a lɔn ko a bena kunun.” Mun na Marita tun lanin b’o la? Sabu a tun b’a lɔn ko mɔgɔ dɔw suu kununa sanni Yezu yɛrɛ k’a ka cidenya baara daminɛ. N’a sɔrɔ a y’o koo kalan a ka soo ani Alabatoso kɔnɔ a denmisɛn tuma na. Sisan an ka sukununi saba lajɛ minw kofɔra Bibulu kɔnɔ.\n6. Marita ye kabako juman lo mɛn?\n6 Sukununi fɔlɔ kɛra tuma min na Ala ye see di a ka kira Eliya (Eli) ma walisa a ka kabakow kɛ. Firiyamuso dɛsɛbagatɔ dɔ ye kira Eliya ladon ka ɲɛ. O muso be bɔ Fenisikaw ka dugu dɔ la min be weele ko Sarɛpita, Israɛl jamana saheli fan fɛ. Ala ye kabako kɛ ani o muso ka mugu n’a ka tulu ma ban. A y’o kɛ walisa o muso n’a dencɛ ka to niin na (1 Mas. 17:8-16). Kɔfɛ, o muso dencɛ banana ani a sara. Eliya y’a dɛmɛ. A magara deen fari la ani a ye delili kɛ ko: “Masaba ne ka Ala, sabali ka sɔn deen nin ka kunun!” Ala ye Eliya ka delili lamɛn ani deen kununa! O kɛra sukununi fɔlɔ ye min kofɔra Bibulu kɔnɔ (1 Masacɛw 17:17-24 kalan). Siga t’a la, Marita y’o kabako mɛn.\n7, 8. a) Elize ye mun lo kɛ walisa ka muso dɔ dusu saalo? b) Elize ye kabako min kɛ, o be mun lo yira Jehova koo la?\n7 Sukununi filanan min kofɔra Bibulu kɔnɔ, Elize lo y’o kɛ. Ale lo tun ye Eliya nɔɔ ta. Muso nafolotigi dɔ tun be Israɛl dugu dɔ la min be weele ko Sunamu. Deen tun t’a fɛ ani a cɛɛ tun kɔrɔla. A tun be to ka kira Elize ladon u ka soo. O kama, Jehova y’o muso n’a cɛɛ duga u ye dencɛ sɔrɔ. Saan damanin o kɔ, o dencɛ sara. Miiri k’a filɛ o muso dusu kasira cogo min na. A ye sira deli a cɛɛ fɛ ani a ye kilomɛtɛrɛ 30 kɛ ka taga Elize fɛ Karimɛli kulu kan. Elize y’a ka baaraden Geyazi ci ko a ka bila u ɲɛ ka taga Sunamu dugu la. Nka, Geyazi ma se ka deen suu kunu. O kɔ, Elize n’o muso sera.—2 Mas. 4:8-31.\n8 Deen suu tun bilanin be boon min kɔnɔ, Elize donna yen ani a ye delili kɛ deen suu kan. Jehova ye Elize ka delili lamɛn ani a ye kabako dɔ kɛ ka deen suu kunu. Muso y’a ye minkɛ ko a deen be niin na, a ninsɔndiyara kosɔbɛ (2 Masacɛw 4:32-37 kalan). N’a sɔrɔ o muso hakili jigira Anɛ ka delili la. Anɛ tun tɛ se ka deen sɔrɔ. Nka, Jehova y’a duga ani a ye deen sɔrɔ. A ye delili dɔ kɛ tuma min na a tagara ni Samuyɛli ye walisa a ka baara kɛ Ala ka fanibugu kɔnɔ. A fɔra o delili kɔnɔ ko Jehova “lo sababu la mɔgɔ be taga [kaburu la, NW], ale fana le b’u bɔ yen.” (1 Sam. 2:6). Tiɲɛn na, muso min tun be Sunamu, Ala y’a deen suu kunu. O b’a yira ko see b’a ye ka suuw kunu.\n9. Sukununi sabanan min kofɔra Bibulu kɔnɔ, o ɲɛfɔ.\n9 Elize sanin kɔ, kabako wɛrɛ kɛra. A tun ye kiraya kɛ saan 50 ni kɔ kɔnɔ. O kɔ, a banana ka sa. Wagati tɛmɛna ani Elize kolow dɔrɔn lo tun tora kaburu kɔnɔ. Loon dɔ, Israɛlden dɔw tun be cɛɛ dɔ suu donna ani u juguw tun be nana. Walisa k’u yɛrɛ kisi, u y’o cɛɛ suu fili Elize ka kaburu kɔnɔ. Mun lo kɛra o kɔ? Bibulu b’a fɔ ko: “Suu nin tagara maga Elize kolow la dɔrɔn, a kununna, a wilila ka lɔ.” (2 Mas. 13:14, 20, 21). O maanaw y’a to Marita lara a la ko see be Ala ye ka suuw kunu. O ka ɲi k’a to i fana be la a la ko daan tɛ Ala ka setigiya kabakoman na.\nSUKUNUNI MINW KƐRA SAAN KƐMƐKULU FƆLƆ LA\n10. Balimamuso min tun sara, Piyɛri ye mun lo kɛ a ye?\n10 Gɛrɛkikan sɛbɛninw fana be kuma sukununi dɔw koo la Ala sagokɛla kantigiw ye minw kɛ. Yezu ye mɔgɔ minw suu kunu Nayin dugu gɛrɛfɛ ani Zayirus ka soo, an kumana olu koo la. Wagati damanin o kɔ, Piyɛri ye Dɔrɔkasi suu kunu. Dɔrɔkasi tun be weele fana ko Tabita. A suu tun be boon min kɔnɔ, Piyɛri donna yen ani a gwɛrɛla a suu kɔrɔ ka delili kɛ. O kɔ, a y’a fɔ ko: “Tabita, wili.” A kununa ani Piyɛri y’a yira kerecɛn tɔɔw la. O koo ye mɔgɔw kabakoya fɔɔ u “caaman lara Matigi la” o dugu kɔnɔ. O kalanden kuraw ye kibaro diiman fɔ mɔgɔ wɛrɛw ye Yezu koo la ani u y’a ɲɛfɔ bɛɛ ye ko see be Jehova ye ka suuw kunu.—Kɛw. 9:36-42.\n11. Dɔgɔtɔrɔcɛ Luka ye mun lo kɔrɔsi kanbele dɔ koo la? Ciden Pol y’o kanbele kunu tuma min na, o ye nɔɔ juman lo to tɔɔw kan?\n11 Sukununi wɛrɛ kɛra mɔgɔw ɲɛɛ na. Loon dɔ, ciden Pol tun be lajɛn dɔ la sangaso dɔ kɔnɔ Torowasi dugu la. O dugu be sɔrɔ Turki jamana na, saheli ni tileben cɛ. Pol kumana fɔɔ ka dugu tila. Kanbelenin dɔ tun siginin be finɛtiri la ka to ka lamɛnni kɛ. A tɔgɔ ko Etiki (Etiyusi). Nka, a sinɔgɔra ani a bɔra etazi sabanan na ka ben duguma. N’a sɔrɔ Luka lo kɛra fɔlɔ ye ka se o kanbele gɛrɛfɛ. Komi Luka tun ye dɔgɔtɔrɔcɛ ye, a y’a ye ko a ma mandimi wala ka kirin dɔrɔn, nka a sara le! Pol fana jigira ani a ye kanbele suu ta a bolo. O kɔ, a ye kuma dɔ fɔ min ye bɛɛ kabakoya. A ko: “A be nii na.” Minw y’o ye, o koo y’u bɛɛ kabakoya! U tun b’a lɔn ko kanbele tun sara ani ko a suu kununa. O “kɛra dususaaloko daan ye.”—Kɛw. 20:7-12.\n12, 13. An ye mɔgɔ dɔw ka koo lajɛ Ala ye minw suu kunu. An ka ɲi k’an yɛrɛ ɲininga mun lo la?\n12 An kumana sukununi minw koo la, u ka ɲi k’a to i be la a la i ko Marita ko suuw bena kunu tiɲɛn na. An be se ka la a la ko an ka Ala, ale min ye niin Dibaga ye, see b’a ye ka suuw kunu. An kumana sukununi minw koo la, Ala sagokɛla kantigi nunu dɔw tun be yen: Eliya, Yezu ani Piyɛri. U ka wagati la, Jehova tun be kabakow kɛ. Nka mɔgɔ minw sara tuma min na o kabakow tun tɛ kɛ tugun do? Yala mɔgɔ kantigiw be se ka la a la ko Ala bena suuw kunu wa? Yala u be ni jigiya barikaman ye i ko Marita wa? Ale y’a fɔ ko: “Ne y’a lɔn ko [n’ balimacɛ] bena kunun diɲɛ labanlon na.” Mun na a tun lanin b’o la ani mun na an fana be se ka la o la?\n13 Bibulu ka maana caaman b’a yira ko Jehova sagokɛla kantigiw tun b’a lɔn ko sukununi bena kɛ. An k’u damanin lajɛ.\n14. Ibrayima ka maana be mun lo yira an na sukununi koo la?\n14 Jehova tun y’a fɔ ko Ibrayima ka min kɛ a dencɛ Isiyaka la, miiri o la. Ibrayima tun ye kɔnɔnin kɛ wagatijan ka sɔrɔ k’o dencɛ sɔrɔ. Jehova y’a fɔ a ye ko: ‘I dencɛ minɛ, i dencɛ kelenpe, Isiyaka min koo ka d’i ye, . . . i k’a kɛ saraka [jɛnita] ye.’ (Zɛnɛzi 22:2). Miiri k’a filɛ o kumaw ye min kɛ Ibrayima na. Jehova tun y’a daa di ko Ibrayima bɔnsɔn sababu fɛ, duniɲa kuru bɛɛ bena duga sɔrɔ (Zɛnɛzi 13:14-16; 18:18; Ɔrɔm. 4:17, 18). A tun y’a fɔ fana k’o duga bena bɔ “Isiyaka” lo la (Zɛnɛzi 21:12). Nka, o kumaw tun be se ka dafa cogo di ni Ibrayima tun ye Isiyaka saraka? Ala ka hakili senu barika la, ciden Pol y’a ɲɛfɔ ko Ibrayima tun lanin b’a la ko Ala tun be se ka Isiyaka suu kunu (Eburuw 11:17-19 kalan). Yala Ibrayima tun b’a miiri ko n’a tun ye Isiyaka saraka, a suu tun bena kunu lɛri damanin o kɔ wa? Yala a tun b’a miiri ko a bena kunu tile damanin wala lɔgɔkun kelen a sanin kɔ wa? Bibulu t’o fɔ an ye. Ibrayima tun t’a lɔn tuma min na a dencɛ suu tun bena kunu. Nka, a tun lanin b’a la ko Jehova bena Isiyaka kunu.\n15. Zɔbu y’a yira ko a jigi tun be mun lo la?\n15 Zɔbu tun ye mɔgɔ kantigi ye ani ale fana tun b’a lɔn ko sukununi bena kɛ. A tun b’a lɔn ko n’u ye yirisun tigɛ, a be falen ka kɛ yirisun kura ye. Nka, o tɛ kelen ye ni adamadenw ye (Zɔbu 14:7-12; 19:25-27). Ni mɔgɔ dɔ sara, a tɛ se ka kunu a yɛrɛ ma (2 Sam. 12:23; Zab. 89:49). Nka, o kɔrɔ tɛ ko Ala tɛ se ka adamadenw kunu ka bɔ saya la. Zɔbu tun b’a lɔn ko Jehova bena wagati dɔ latigɛ walisa k’a hakili jigi ale la (Zɔbu 14:13-15 kalan). A tun tɛ se k’a lɔn tuma min na Ala bena ale suu kunu. O n’a ta bɛɛ, a tun b’a lɔn ko niin Dibaga be se ani a b’a fɛ k’a hakili jigi ale la ani k’a suu kunu.\n16. Mɛlɛkɛ dɔ ye mun lo fɔ ka Daniyɛli jija?\n16 Daniyɛli kofɔra Heburukan sɛbɛninw kɔnɔ ani ale fana tun ye mɔgɔ kantigi ye. A ye Ala bato ni kantigiya ye a sii bɛɛ la ani Jehova y’a dɛmɛ. Loon dɔ, mɛlɛkɛ dɔ y’a fɔ Daniyɛli ye ko a “koo diyara Ala ye,” ko ‘Ala ka hɛɛrɛ kɛ a ye’ ani k’a “jaa gwɛlɛya.”—Dan. 9:22, 23; 10:11, 18, 19.\n17, 18. Ala y’a daa di Daniyɛli ma koo jumanw lo la?\n17 Daniyɛli tun be ni saan 100 ɲɔgɔn ye ani a satuma tun surunyana. Siga t’a la, a tun be miirila a ka siniɲasigi koo la. Yala Daniyɛli jigi tun b’a la ka kunu walisa ka ɲɛnamaya kɛ tugun wa? Siga t’a la, a jigi tun b’o la! Daniyɛli ka kitabu laban yɔrɔ la, a sɛbɛra ko Ala ye Daniyɛli hakili sigi ko: “Ele kɔni, banba fɔɔ a daan na. I bena lafiɲɛ.” (Dan. 12:13). Cɛkɔrɔba Daniyɛli tun b’a lɔn ko suuw be lafiɲɛna le ani ko “baarako, ni jatiminɛ, ni lɔnniya, ani hakilitigiya te [kaburu] la.” Yanni dɔɔni, Daniyɛli tun bena sa (Waaj. 9:10). Nka, o tun tɛna kɛ Daniyɛli ka koo bɛɛ laban ye. Jehova tun y’a daa di a ma siniɲasigi ɲuman koo la.\n18 Jehova ka mɛlɛkɛ y’a fɔ Daniyɛli ye ko: “I bena wili labanlon na k’i ka sara sɔrɔ.” Daniyɛli tun t’a lɔn o kumaw tun bena dafa wagati tigitigi min na. A tun b’a lɔn ko a bena sa ani ka lafiɲɛ. Nka a y’a mɛn tuma min na ko a ‘bena wili . . . k’a ka sara sɔrɔ,’ a y’a faamu ko a bena kunu ka bɔ saya la. O tun bena kɛ wagatijan a sanni kɔ, o kɔrɔ, “labanlon na.” Ala y’a daa di Daniyɛli ma koo min na, Biblu Ala ta Kuma y’o bayɛlɛma ko: “I bena wuri ka i ta baraji sɔrɔ dunuɲa laban na.”\nI ko Marita, i be se ka la a la ko sukununi bena kɛ (Dakun 19, 20 lajɛ)\n19, 20. a) An ye min lajɛ barokun nin na ani Marita ye min fɔ Yezu ye, jɛn juman lo b’u cɛ? b) An bena mun lo lajɛ barokun nata la?\n19 Tiɲɛn na, joo tun be Marita fɛ ka la a la ko a balimacɛ kantigi Lazari bena “kunun diɲɛ labanlon na.” Ala y’a daa di Daniyɛli ma ko suuw bena kunu ani Marita tun lanin b’o la. O be kerecɛnw hakili sigi bi ko suuw bena kunu.\n20 An y’a ye ko Jehova ye mɔgɔ dɔw suu kunu galen. O b’a yira an na ko mɔgɔ saninw be se ka kunu. An y’a ye fana ko mɔgɔ minw tun be Ala bato ni kantigiya ye, olu tun lanin b’a la ko sukununi bena kɛ loon dɔ. Nka, yala Bibulu b’a yira ko sukununi be se ka kɛ hali n’a kofɔra a saan caaman ye nin ye wa? N’o lo, o bena a to i be la a la kosɔbɛ ko sukununi bena kɛ. O bena kɛ tuma juman? An bena o ɲiningaliw jaabi barokun nata la.\nA ci dɔ ma A ci dɔ ma “Ne y’a lɔn ko a bena kunun”\n‘Ne jigi lanin be Ala kan’\nBangebagaw: A’ y’a deenw dɛmɛ u ka “hakilitigiya” sɔrɔ walisa ka kisi\nKanbelew ni sunguruw: “Aw ka jija ka baara kɛ aw ka kisili kosɔn”\nDƆ KA ƝƐNAMAYA N’ ye fɛɛn bɛɛ to yen ka tugu Krista kɔ\nBarokunw ka ɛndɛkisi, saan 2017 ka Kɔrɔsili Sangaso ta\nTexte Options de téléchargement des publications numériques KƆRƆSILI SANGASO—KALAN Saan 2017, desanburukalo\nA ci dɔ ma A ci dɔ ma KƆRƆSILI SANGASO—KALAN Saan 2017, desanburukalo\nSaan 2017, desanburukalo\nKƆRƆSILI SANGASO—KALAN Saan 2017, desanburukalo


Sam fɔlɔ 25 AKKDC08 - Samuyɛli sara. Isirayɛlidenw bɛɛ - Bible Search\nSam fɔlɔ 24 Sam fɔlɔ 26\nSam fɔlɔ 25\nNabali be ban ka Dawuda dɛmɛ\n1Samuyɛli sara. Isirayɛlidenw bɛɛ ye ɲɔgɔn lajɛn k'a suu koɲa kɛ, k'a suu don a ka soo Arama. O tuma na, Dawuda wilila ka taga Paran mara kongokolon kɔnɔ.\n2Cɛɛ dɔ tun be Maŋɔn dugu kɔnɔ, baara dɔ tun b'a fɛ Karimɛli, nafolo tun b'a fɛ kosɔbɛ, saga waa saba ni baa waa kelen tun b'a fɛ. A tun tagara Karimɛli janko a k'a ka sagaw sii tigɛ. 3Cɛɛ nin tɔgɔ tun ko Nabali, a muso tɔgɔ ko Abigayɛli. Muso nin tun ye hakilitigi ye, a fana tun cɛɛ ka ɲi, nga a cɛɛ ka koo tun ka gwɛlɛ, a tun ka jugu. Kalɛbu kɔmɔgɔ tun lo.\n4Ka Dawuda to kongokolon kɔnɔ, a y'a mɛn ko Nabali b'a ka sagaw sii tigɛra. 5A ye kanbelen mɔgɔ tan ci a fɛ, k'a fɔ u ye ko: «Aw ka taga Karimɛli, ka Nabali fo n ye. 6Aw k'a fɔ a ye ko Ala ka sii d'a ma, ka hɛrɛ kɛ a n'a ka somɔgɔw, n'a bololafɛnw bɛɛ ye. 7Sisan ko ne ko ne y'a mɛn ko a ka sagaw sii tigɛwaati sera. Ko a ka sagadɛndɛbagaw do tun be n'anw ye, an ma kojugu kɛ u la, u ka fɛɛn si fana ma tunu kabini an be n'u ye Karimɛli. 8Ko a yɛrɛ k'a ka baaradenw ɲininga, u ben'a fɔ a ye. Ko ne ko a ka n ka kanbelen nunu minɛ ka ɲa, bari u nan'a fɛ lonba la. Ko ne ko a ka sabali, fɛɛn min be sɔrɔ a bolo kɔrɔ, a ka o dɔ di a ka baaradenw n'a dencɛ Dawuda ma.»\n9Dawuda ka ciden nunu sera tuma min na, u ye Dawuda ka kuma nunu bɛɛ fɔ ka ban Nabali ye, u jera. 10Nabali y'a fɔ Dawuda ka baaradenw ye ko: «Dawuda ye jɔn ye? Zese dencɛ ye jɔn ye? Bii nin na baaraden caaman be boli ka bɔ u kuntigiw fɛ. 11Ne ka ne ka dumuni ni ne ka jii, ani ne ye begɛn minw faga ne ka saga sii tigɛbagaw ye ta k'o di mɔgɔw ma n te minw bɔyɔrɔ lɔn wa?» 12Dawuda kɔmɔgɔw segira ka taga o kuma bɛɛ fɔ Dawuda ye. 13O la, Dawuda y'a fɔ a kɔmɔgɔw ye ko u kelen kelen bɛɛ k'u ka murujanjanw siri u cɛɛ la. U y'o kɛ, Dawuda fana y'a ta siri. Mɔgɔ kɛmɛ naani ɲɔgɔn le tugura Dawuda kɔ. Mɔgɔ kɛmɛ fila tora u ka minanw kɔrɔ.\nAbigayɛli be Dawuda dɛmɛ\n14Nabali ka baaraden dɔ y'a fɔ a muso Abigayɛli ye ko: «Dawuda ye mɔgɔ dɔw ci ka bɔ kongokolon kɔnɔ ka na an kuntigi fo. An kuntigi ma kumaɲuman fɔ u ye. 15Nga o mɔgɔ nunu y'an minɛ ka ɲa. K'an to kongokolon kɔnɔ n'u ye, an ye waati min bɛɛ kɛ yen, u ma kojugu si kɛ an na, an ka fɛɛn si ma tunu fana. 16An ye waati min bɛɛ kɛ n'u ye k'an to an ka sagaw dɛndɛ la, suu fara tile kan olu le tun kɛra i n'a fɔ kogo k'an lamini. 17Sisan i ka miiri o la, i ka kan ka fɛɛn min kɛ, i k'o filɛ. N'o tɛ, an kuntigi n'a ka somɔgɔw bɛɛ halakituma le sera. Ale do ye mɔgɔkolon ye, a te mɔgɔ ka kuma mɛn.»\n18Abigayɛli teliyara ka burukun kɛmɛ fila ni duvɛnforoko fila ta, ani saga duuru sogo tobinin ni suman yirannin sinsin duuru, ni *ɛrɛzɛnjanin bɔɔrɔmisɛnw kɛmɛ, ani gato minw dilanna ni torojanin ye, olu kɛmɛ fila, k'o la faliw kan, 19k'a fɔ a ka baaradenw ye k'olu ka bila ale ɲa, ko ale be na kɔfɛ. Nga a ma foyi fɔ a cɛɛ Nabali ye.\n20A yɛlɛla fali dɔ kan ka sira minɛ n'a be jigira kulu furancɛ la. O y'a sɔrɔ Dawuda n'a kɔmɔgɔw fana tun be jigira kulu dɔ kan a ɲafɛ, fɔɔ u tagara ɲɔgɔn kunbɛn. 21Dawuda tun y'a fɔ ka ban ko ale ye cɛɛ nin ka bololafɛnw kɔlɔsi kongokolon kɔnɔ gwansan, fɔɔ foyi ma tunu u la, ko a ye ale ka koɲuman sara ni kojugu ye. 22A ko ni dugu gwɛra k'a sɔrɔ ale ye Nabali n'a somɔgɔw dɔ to yen, ko Ala kana ale to. 23Abigayɛli ye Dawuda ye tuma min na dɔrɔn, a jigira joona joona a ka fali kan k'a ɲaa biri duguma k'a kunbiri gwan Dawuda ɲakɔrɔ, 24k'a fɔ a ye ko: «Ne matigi, a cɛnna ne le fɛ! Sabali ka mɛnni kɛ i ka baaraden darakan na fɔlɔ. 25Ne matigi, kana mɔgɔkolon Nabali filɛ. A tɔgɔ be cogo min na, a yɛrɛ fana be ten. A tɔgɔ ye Naloman ye, a fana be to a ka nalomanya la. Ne matigi tun ye mɔgɔ minw ci, ne, i ka baaraden, tun ma olu ye. 26Ne matigi, Masaba kosɔn, n'i yɛrɛ kosɔn, Masaba yɛrɛ le y'i bali ka mɔgɔ faga ani k'i yɛrɛ mɔnɛ bɔ i yɛrɛ ka fanga barika la. I jugu minw b'a fɛ ka kojugu kɛ i la, fɛɛn min be Nabali sɔrɔ, o ɲɔgɔn k'olu fana sɔrɔ. 27Sisan i ka baaraden nana i fɛ ni fɛɛn minw ye, i ka olu minɛ k'u di i kɔmɔgɔw ma. 28Ne b'i daali ko i k'i ka baaraden ka hakɛ yafa. Tiɲɛ na, Masaba bena barika don ne matigi n'a somɔgɔw ka masaya la, bari a be kɛlɛ kɛra Masaba ye. A fana ma kojugu si kɛ a sii bɛɛ la. 29Ni mɔgɔ dɔ wilila ka tugu ne matigi kɔ ko u b'a faga, Masaba i ka Ala bena i mara, k'i jugu nunu nii bɔ i n'a fɔ kabakuru min bonna ni bɛrɛbonnan ye. 30Masaba y'a fɔ ko a bena koɲuman min bɛɛ kɛ i ye, waati min na a bena o bɛɛ kɛ, k'i kɛ Isirayɛlidenw ka masacɛ ye, 31n matigi ten'a fɔ ko n'i tun y'a lɔn, i tun tena mɔgɔ faga gwansan janko k'i yɛrɛ mɔnɛ bɔ. Ni Masaba nana koɲuman kɛ ne matigi ye tuma min na, ne b'i daali ko i k'i hakili to ne, i ka baaraden na.»\nNabali ka sayako\n32Dawuda y'a fɔ Abigayɛli ye ko: «Masaba, Isirayɛli ka Ala barika, ale min ye i ci ka na ne kunbɛn bii nin na. 33Ne be ele fo fana i ka hakilitigiya kosɔn, e min kɛra sababu ye bii ne ma se ka mɔgɔ faga janko ka n yɛrɛ mɔnɛ bɔ. 34Nga Masaba, Isirayɛli ka Ala kosɔn, ale min barika la ne ma se ka kojugu kɛ i la, n'i tun ma teliya ka se ne fɛ, yanni dugu ka gwɛ, foyi si tun tena to Nabali ka somɔgɔw cɛmanw la.» 35Abigayɛli tun nana ni fɛɛn minw ye k'u di Dawuda ma, a y'o minɛ k'a fɔ a ye ko: «I ka taga i ka soo hɛrɛ la. Ne y'i ka kuma mɛn ani ka sɔn i ma cogo min na, i yɛrɛ y'o ye.»\n36Abigayɛli kɔsegira Nabali fɛ, o y'a sɔrɔ Nabali tun be dumuniba kɛra soo kɔnɔ i n'a fɔ masacɛ. A nisɔn tun diyanin be kosɔbɛ, a fanin tun be dɔrɔ la. Abigayɛli ma foyi fɔ a ye fɔɔ dugu gwɛra. 37Sɔgɔmadafɛ, a ka duvɛn bɔr'a ɲaa na tuma min na, Abigayɛli ye koo nin fɔ a ye. O yɔrɔnin kelen, a dusukun tigɛra, a kɛra i n'a fɔ kabakuru. 38Tile tan ɲɔgɔn tɛmɛnin kɔ, Masaba ye Nabali faga.\n39Dawuda y'a mɛn ko Nabali sara. A y'a fɔ ko: «Ne be barika la Masaba ye kosɔbɛ, ale min ye ne bali Nabali ka kɛwalijugu tuma na, ne ma kojugu kɛ. A y'a kɛ Nabali ka juguya benn'a yɛrɛ kunna.»\nO kɔ, Dawuda ye mɔgɔw bila ka ta'a fɔ Abigayɛli ye ko ale b'a fɛ a ka kɛ a muso ye. 40Dawuda ka baaradenw sera Karimɛli, Abigayɛli fɛ k'a fɔ a ye ko: «Dawuda ko ale b'i fɛ, i ka kɛ a muso ye.» 41A wilila k'a ɲaa biri duguma k'a kunbiri gwan k'a fɔ ko: «I ka baaraden bena kɛ i ka jɔnmuso ye ka to k'a matigi ka baaradenw seen ko.» 42Abigayɛli teliyara ka yɛlɛ fali dɔ kan, ka tugu Dawuda ka cidenw kɔ, ka taga kɛ Dawuda ka muso ye. A ka baaraden musoman mɔgɔ duuru tun tugur'a kɔ.\n43Dawuda tun ye Ayinowamu furu ka bɔ Zizireyɛli. U fila bɛɛ kɛra Dawuda ka musow ye. 44- O y'a sɔrɔ Sayuli denmuso Mikali, min tun ye Dawuda muso ye, Sayuli tun y'ale minɛ k'a di Layisi dencɛ Paliti ma ka bɔ Galimu.


Bibulu ka maanaw: Israɛl ka masacɛ fɔlɔ - Jehova Seerew ka ɛntɛrɛnɛti yɔrɔ daganin\nA FILƐ Samuyɛli be tulu bɔnna Sayuli kuun na. Fɔlɔfɔlɔ o kɛcogo tun b’a yira ko mɔgɔ dɔ sugandira ka kɛ masacɛ ye. Jehova lo ye cii di Samuyɛli ma ko a k’o tulu bɔn Sayuli kuun na. Tulu kasa diiman tun lo min be dan na tulu tɔɔw la.\nSayuli tun t’a miiri ko ale ka kan ni masaya ye. A y’a fɔ Samuyɛli ye ko: ‘Ne ye Bɛnzamɛn bɔnsɔn dɔ ye, olu le ka dɔgɔ Israɛldenw cɛma. Mun na i do b’a fɔ ko ne bena kɛ masacɛ ye?’ Sayuli koo diyara Jehova ye sabu a tun tɛ a yɛrɛ jati mɔgɔba ye. O lo kama a y’a sugandi k’a kɛ masacɛ ye.\nNka, Sayuli tun tɛ fantan wala mɔgɔ gwansan ye. A somɔgɔw tun ye nafolotigiw ye, a tun cɛ ka ɲi ani a tun ka jan. Israɛldenw bɛɛ la mɔgɔ jan tun be dan Sayuli gaman ma! A seen tun ka teli fana boli la ani barika tun b’a la. Jehova ye Sayuli sugandi k’a kɛ masacɛ ye minkɛ, o diyara jama ye. U bɛɛ y’a daminɛ ka kule ko: ‘Masacɛ ka sii sɔrɔ!’\nHali bi fangaba tun be Israɛl ka juguw la. U bele tun be Israɛldenw niin tɔɔrɔ kosɔbɛ. Sayuli kɛra masacɛ ye a ma mɛɛn Amoniw nana k’u kɛlɛ. Nka, Sayuli ye kɛlɛden caaman lajɛn u kama ani a ye see sɔrɔ u kan. A diyara jama ye ko Sayuli kɛra u ka masacɛ ye.\nSaan caaman kɔnɔ, Sayuli ye Israɛldenw ɲɛminɛ ka see sɔrɔ u juguw kan siɲɛ caaman na. Dencɛ dɔ tun be Sayuli fɛ fana, a tɔgɔ ko Zonatan. A jaa tun ka gwɛlɛ. Ale fana ye Israɛl dɛmɛ ka see sɔrɔ kɛlɛ caaman na. Filisitikaw bele tun ye Israɛldenw jugu farimanw ye. Loon dɔ la, u mɔgɔ waa caaman nana ka Israɛldenw kɛlɛ.\nSamuyɛli y’a fɔ Sayuli ye ko a ka ale kɔnɔ a bena saraka bɔ wala ka nilifɛn di Jehova ma. Nka, Samuyɛli ma na joona. Sayuli siranna ko Filisitikaw bena kɛlɛ daminɛ, o kama a y’a latigɛ ka saraka bɔ a yɛrɛ ma. Samuyɛli nana tuma min na, a y’a fɔ Sayuli ye ko a ma kanminɛli kɛ. Samuyɛli y’a fɔ a ye ko: ‘Jehova bena mɔgɔ wɛrɛ sugandi k’a kɛ masacɛ ye Israɛl kun na.’\nO kɔ, Sayuli ye kanminɛbaliya kɛ kokura. O kama, Samuyɛli y’a fɔ a ye ko: ‘Ka mɛnni kɛ Jehova fɛ o ka fisa ka sagajigi di a ma. I banna ka Jehova ka kuma bato, ale fana tɛna i to masaya la tugun.’\nAn be se ka kalan ɲuman sɔrɔ nin koo la. A b’a yira an na ko a kɔrɔtanin lo an ka kolo Jehova ye tuma bɛɛ. A fana b’a yira ko mɔgɔ ɲuman be se ka yɛlɛma ka kɛ mɔgɔ jugu ye i ko Sayuli. An kɔni t’a fɛ ka yɛlɛma ka kɛ mɔgɔ jugu ye fewu, tiɲɛn tɛ?\n1 Samuyɛli sapitiri 9-11; 13:5-14; 14:47-52; 15:1-35; 2 Samuyɛli 1:23.\nJaa nin kan, Samuyɛli be mun lo kɛra ani mun na?\nMun na Sayuli koo diyara Jehova ye, ani a tun ye mɔgɔ sifa juman lo ye?\nSayuli dencɛ tɔgɔ ko di ani a ye mun lo kɛ?\nMun na Sayuli ye saraka dɔ bɔ sanni a ka kɔnɔni kɛ Samuyɛli ka na o kɛ?\nAn be se ka kalan juman lo sɔrɔ Sayuli ka koo la?\nAn ka 1 Samuyɛli 9:15-21 ani 10:17-27 kalan.\nSayuli ka majigilenya y’a dɛmɛ cogo di k’a yɛrɛ tanga koo bɛnbali ma tuma min na cɛɛ dɔw kumana k’a mafiɲɛya? (1 Sam. 9:21; 10:21, 22, 27; Tal. 17:27)\nAn ka 1 Samuyɛli 13:5-14 kalan.\nSayuli ye jurumu juman lo kɛ Giligali? (1 Sam. 10:8; 13:8, 9, 13)\nka 1 Samuyɛli 15:1-35 kalan.\nSayuli ye jurumuba juman lo kɛ Amalɛki masacɛ Agagi koo la? (1 Sam. 15:2, 3, 8, 9, 22)\nSayuli y’a ɲini ka joo di a yɛrɛ ma cogo di ani k’a ka fili la mɔgɔ wɛrɛ kan? (1 Sam. 15:24)\nAn ka kan k’an janto lasɔmini juman na n’u be ladili dira an ma? (1 Sam. 15:19-21; Zab. 141:5; Tal. 9:8, 9; 11:2)\nA ci dɔ ma A ci dɔ ma Maana 56nan: Israɛl ka masacɛ fɔlɔ


Ɛst gir 9 AKKDC08 - Saan kalo tan ni filanan tile tan - Bible Search\nƐst gir 8 Ɛst gir 10\nƐst gir 9\nZuwifuw b'u mɔnɛ bɔ\n1Saan kalo tan ni filanan tile tan ni saba loon, n'o ye *Adari kalo ye, o y'a sɔrɔ masacɛ ka sɛbɛ nunu sera. 2Zuwifu juguw halakira o loon na. Mɔgɔ si tun te se ka lɔ u ɲakɔrɔ, bari siya tɔw bɛɛ tun siranna u ɲa kosɔbɛ. 3Masacɛ ka sɛbɛnnikɛlaw n'a ka dakɔrɔsigiw, n'a ka lasigidenw, tun be zuwifuw dɛmɛ, bari u tun be siran Maridose ɲa kosɔbɛ. 4-5Sɛbɛ nunu kɔnɔnakuma kɛra sababu ye a tɔgɔ bɔra fɔɔ ka se maraw bɛɛ la, a tun be barika sɔrɔla ka taga ɲa.\n6Zuwifuw tun ye mɔgɔ kɛmɛ duuru le faga Suzi dugu kɔnɔ min ye masadugu ye, 7ani ka Parisannɛsitayini faga, ani Delifɔn, ni Fasiga, 8ani Faridala, ni Bareya, ni Saribaka, 9ani Marimasimu, ni Aritifayiyɔsi, ani Arisayiyɔsi, ni Zabutayiyɔsi, 10minw tun ye u jugu, Amedata dencɛ Aman, yɛrɛboɲala deen tan ye. O kɔ, u y'u bololafɛnw ta o loon na. 11O loon kelen na, mɔgɔ minw tun fagara Suzi dugu kɔnɔ, u nana o daa fɔ masacɛ ye.\n12A y'a fɔ a ka muso Ɛsitɛri ye ko: «Zuwifuw ye mɔgɔ kɛmɛ duuru faga Suzi dugu kɔnɔ min ye masadugu ye. U ye mun le kɛ ne ka mara tɔ nunu kɔnɔ sa? I be mun le fɛ tugu? N be o kɛ i ye.» 13Ɛsitɛri y'a fɔ masacɛ ye ko n'a be sɔn, ko a ka sira di zuwifuw ma, u k'o ɲɔgɔn kɛ sini tugu ka kɛɲɛ ni masacɛ ka sira dinin ye bii, ko a ka sira di k'u ka Aman deen tan nunu suuw dulon lɔgɔ kan. 14Masacɛ ye sira di, u y'o fɔ Suzi dugu kɔnɔ, u ye Aman deen mɔgɔ tan nunu suuw dulon lɔgɔ kan. 15Zuwifu minw tun be Suzi dugu kɔnɔ, olu ye ɲɔgɔn lajɛn Adari kalo tile tan ni naaninan loon tugu, ka mɔgɔ kɛmɛ saba faga Suzi dugu kɔnɔ, nga u ma maga u bololafɛnw na.\n16Zuwifu tɔw minw tun be masacɛ ka maraw la, olu ye ɲɔgɔn lajɛn k'u juguw kɛlɛ janko k'u yɛrɛ kisi. U banbana k'u yɛrɛ bɔsi u juguw bolo. U y'u faga fɔɔ ka se mɔgɔ waa tan ni duuru (15 000) Adari kalo tile tan ni sabanan loon. Nga u ma maga u ka bololafɛnw na.\n17Tile tan ni naaninan loon na, zuwifuw lafiɲɛna ka ɲanagwɛ, ka nisɔndiya. 18Minw be Suzi dugu kɔnɔ, olu ye ɲɔgɔn lajɛn kalo tile tan ni sabanan loon, ani tile tan ni naaninan loon fana. Kalo nin tile tan ni duurunan loon, olu fana lafiɲɛna ka ɲanagwɛ, ka nisɔndiya. 19O le y'a to zuwifu minw be kongo duguw kɔnɔ, olu be Adari kalo tile tan ni naaninan loon le kɛ u ka ɲanagwɛlon ye ka nisɔndiya kosɔbɛ, ka to ka fɛɛn dɔw di ɲɔgɔn ma. Minw be masadugu la, olu b'u ta kɛ tile tan ni duuru nan loon.\nHakilijigi ɲanagwɛ sigiko\n20Maridose y'o koow sɛbɛn k'o ci zuwifuw bɛɛ ma minw yɔrɔ tun ka surun ani minw yɔrɔ tun ka jan, masacɛ Aritasɛrisɛsi ka maraw bɛɛ la, 21k'a fɔ u ye k'u ka ɲanagwɛ kɛ saan o saan *Adari kalo tile tan ni naaninan loon, ani a tile tan ni duurunan loon, 22u k'u jati loonw ye u ye hɛrɛ sɔrɔ minw na, k'u yɛrɛ bɔsi u juguw bolo, ani k'o jati kalo ye, u ka dusukasi yɛlɛmana ka kɛ nisɔndiya ye, u ka nisɔngoya yɛlɛmana ka kɛ ɲanagwɛ ye min na. Ko u ka ɲanagwɛ, ka nisɔndiya o loon nunu na, ka to ka dumuni di ɲɔgɔn ma, ani ka dɛsɛbagatɔw sɔn. 23Maridose tun ye min sɛbɛn, Zuwifuw sɔnna o ma: 24Maseduwanika Amadatɔsi dencɛ Aman tun y'u kɛlɛ cogo min na, a tun ye kala la k'u fagako latigɛ cogo min na, 25ani a tun tagara cogo min na masacɛ fɛ janko ka Maridose dulon lɔgɔ kan. Nga a tun ye kojugu min labɛn zuwifuw kama, o koo segira ka ben a yɛrɛ kuun na, ale Aman n'a deenw dulonnan lɔgɔ kan.\n26O le y'a to, u y'o loon nunu wele ko Purimu ɲanagwɛlon. Bari u ka kaan na, purimu kɔrɔ ko Ala ka latigɛ. Bataki nin kɔnɔnakuma kosɔn, u tun ye fɛɛn minw ye ani koo minw kɛra u la, o bɛɛ kosɔn, 27Maridose y'o latigɛ, zuwifuw sɔnna ma, ani u kɔmɔgɔw, ani mɔgɔ minw tugura u kɔ, k'u bena to k'o loon fila nunu bato saan o saan o waati kelen na, ka kɛɲɛ ni min fɔr'a kɛko la kudayi mara bɛɛ kɔnɔ. U kɔmɔgɔw bɛɛ ka kan k'u hakili to o loon nunu na, k'u bato u ka soow kɔnɔ ni maraw bɛɛ kɔnɔ ani dugubabaw bɛɛ kɔnɔ. 28Ko Purimu ɲanagwɛ kɛko man kan ka dabila abada zuwifuw fɛ, ani u kɔmɔgɔw ka kan k'u hakili to a la.\n29-30Aminadabu denmuso Ɛsitɛri, n'o ye masacɛ muso ye, ani zuwifucɛ Maridose ye sɛbɛ dɔ ci tugu janko ka se ka loon nunu wajibiya, min koo fɔra sɛbɛ dɔ nin kɔnɔ. 31U cira janko Purimu ɲanagwɛlon nunu kɛwaati ka yira, ka kɛɲɛ ni zuwifucɛ Maridose ni masacɛ ka muso Ɛsitɛri ka latigɛ ye. U ye min latigɛ u ka kɛnɛya kama. 32O la, Ɛsitɛri ka kuma kama, Purimu ɲanagwɛlon nunu wajibiyara, ka kɛ kudayi koo ye, ani u y'o koo sɛbɛn sɛbɛ dɔ kɔnɔ, ani u ka to mɔgɔ hakili la.


<< < Ezekiyɛli 12 > >>\nEzekiyɛli wìla kacɛn wa pye mbege naga fɔ pe yaa ka Izirayɛli woolo pe yigi malaga kasopiile\n1 Yawe Yɛnŋɛlɛ làa li sɛnrɛ ti kan na yeri naa, ma yo fɔ: 2 «Sɛnwee pyɔ, ma yɛn ma cɛn leele mbele pè yiri ma je poro pele sɔgɔwɔ. Yɛngɛlɛ yɛn pe na mbaa yaan, ɛɛn fɔ pe woro na yaraga ka yaan; nuŋgbogolo yɛn pe na mbaa nuru, ɛɛn fɔ pe woro na yaraga ka kpɛ nuru; katugu pe yɛn leele mbele pè yiri ma je†. 3 Ki kala na, mboro wo na, sɛnwee pyɔ, ma tuguro ti sogolo, paa pe ma kaa lere yigi malaga kasopyɔ na kee wi ni tara ta yɛgɛ ni. Ma yiri wa ma cɛnsaga yɔnlɔ na pe yɛgɛ na, maa kee paa pe ma kaa lere yigi malaga kasopyɔ ma kari wi ni tara ta yɛgɛ ni. Kana pa pe yaa ki yan, mbege jɛn mbe yo pe yɛn leele mbele pè yiri ma je. 4 Mɔɔ tuguro ti yirige yɔnlɔ fuŋgbanga na pe yɛgɛ na, paa lere ŋa pè yigi malaga kasopyɔ wa tuguro yɛn. Mboro wo na, ma yaa yiri yɔnlɔkɔgɔ pe yɛgɛ na mbaa kee, paa yɛgɛ ŋga na leele mbele pè yigi malaga kasopiile pe ma yiri na kee. 5 Ma ca ki mbogo ki furu pe yɛgɛ na, mɔɔ tuguro ti yirige wa ki wege ki ni. 6 Mɔɔ tuguro ti lɛ wa ma pajogo ki na pe yɛgɛ na. Lawɔrɔ sanga ni, ma yiri ti ni maa kee. Mɔɔ yɛgɛ ki tɔn, jaŋgo maga ka tara ti yan ma karisaga. Mi yɛn nɔɔ kapyege ki piin paa kacɛn yɛn, mbe yɛrɛwɛ kan Izirayɛli woolo pe yeri.»\n7 Kì pye ma, a mì sigi pye paa yɛgɛ ŋga na Yawe Yɛnŋɛlɛ làa ki yo na kan we. Mìla na tuguro ti yirige yɔnlɔfugo ki na paa malaga kasopyɔ tuguro yɛn. Yɔnlɔkɔgɔ ki ni, a mì si ca ki mbogo ki furu na kɛɛ ki ni, mɛɛ tuguro ti yirige lawɔrɔ ti ni, mari taga na pajogo ki na pe yɛgɛ sɔgɔwɔ. 8 Ki goto pinliwɛ pi ni, a Yawe Yɛnŋɛlɛ lì si para na ni naa, ma yo fɔ: 9 «Sɛnwee pyɔ, naga yɛn ma, Izirayɛli woolo wele, ki leele mbele pè yiri ma je, pe sɔɔn yewe mbe yo fɔ yiŋgi maa piin wi le? 10 Maga yo pe kan fɔ we Fɔ, Yawe Yɛnŋɛlɛ le, pa lì yo yɛɛn fɔ: ‹Ki Yɛnŋɛlɛ yɔn sɛnrɛ nda ti yɛn na yuun ŋa wi yɛn Zheruzalɛmu ca ki to wo wogo na konaa Izirayɛli woolo mbele fuun pe yɛn ma cɛn wa ki ni pe wogo na.› 11 Maga yo pe kan, fɔ mà pye paa kacɛn yɛn pe kan, fɔ ŋga mà pye, ko ki yaa pye mbe yɔn fili pe na. Pe yaa ka pe yigi malaga kasopiile mbe kari pe ni. 12 Tara ti to ŋa wi yɛn ma cɛn pe go na, wi yaa ka tuguro ti taga wi pajogo ki na lawɔrɔ sanga ni, mbe yiri wa ca ki ni. Pe yaa ka ca ki mbogo ki furu mbe ti wi yiri wa ki wege ki ni. Wi yaa kaa yɛgɛ ki tɔn, jaŋgo wiga ka tara ti yan wi karisaga. 13 Mi yaa na mɛrɛ ti jan wi na, mboo yigi wa na pɛnɛ li ni. Mi yaa kari wi ni wa Babilɔni tara, wa to nda Kalide tara fɛnnɛ pe tara. Ɛɛn fɔ wi se kari yan yɛnlɛ ni, pa wi yaa ka ku wa. 14 Leele mbele fuun pe yɛn maa maga, naa wi kɔrɔsifɛnnɛ konaa wi maliŋgbɔɔnlɔ pe ni fuun pe ni, mi yaa ka pe gbɔn mbe pe jaraga kɛɛ ki ni fuun ki na, mbe taga pe na mbaa pe puro tokobi ni. 15 Na mi ka ka pe gbɔn mbe pe jaraga cɛngɛlɛ sanŋgala ke sɔgɔwɔ konaa mbe pe jaraga tara ta yɛgɛ ni, pa pe yaa ki jɛn fɔ muwi mi yɛn Yawe Yɛnŋɛlɛ le. 16 Ɛɛn fɔ, wa pe ni, mi yaa ka leele pe jɛnri yaga, mbele pe yaa ka shɔ tokobi, naa fuŋgo konaa yambewe pi kɛɛ; jaŋgo pe saa pe katijangara ti yɛgɛ yuun wa cɛngɛlɛ ŋgele pe yaa ka sa cɛn wa ke sɔgɔwɔ ke kan. Pa kona pe yaa ki jɛn fɔ muwi mi yɛn Yawe Yɛnŋɛlɛ le.»\n17 Kona, a Yawe Yɛnŋɛlɛ lì sili sɛnrɛ ti kan na yeri naa, ma yo fɔ: 18 «Sɛnwee pyɔ, tɔɔn yaakara ti kaa maa seri, maa ma tɔnmɔ pi woo jatere piriwɛn ni konaa fyɛrɛ ni. 19 Maga yo tara woolo pe kan fɔ, pa we Fɔ, Yawe Yɛnŋɛlɛ lì yo yɛɛn fɔ: ‹Zheruzalɛmu ca woolo mbele pè koro ma cɛn wa Izirayɛli tara ti ni, pe yaa kaa pe yaakara ti kaa pe jatere piriwɛn ni, mbaa pe tɔnmɔ pi woo lawɔrɔ ni; katugu pe tara ti yaa ka tɔngɔ mbe koro waga, mbele pe yɛn ma cɛn wa ti ni pe lewɛlɛwɛ kapyere ti kala na. 20 Cara nda leele yɛn ma cɛn wa ti ni, ti yaa ka tɔngɔ mbe pye katara; tara ti yaa ka tɔngɔ mbe koro waga. Pa kona ye yaa ki jɛn fɔ muwi mi yɛn Yawe Yɛnŋɛlɛ le.› »\nYawe Yɛnŋɛlɛ lì ŋga yo, li yaa ki pye\n21 Yawe Yɛnŋɛlɛ làa li sɛnrɛ ti kan na yeri naa, ma yo fɔ: 22 «Sɛnwee pyɔ, yiŋgi na leele pe nɛɛ ki yomiyɛlɛ na li waa laga Izirayɛli tara ti ni, na yuun fɔ: ‹Wagati wi yɛn na toro na kee, ɛɛn fɔ yariyanra kagala la kpɛ fa li yɛɛ yɔn fili.› 23 Ki kala na, ki yo pe kan fɔ, pa we Fɔ, Yawe Yɛnŋɛlɛ lì yo yɛɛn fɔ: ‹Mi yaa ki yomiyɛlɛ li kɔ mbeli wɔ wa. Pe se kaa li waa naa wa Izirayɛli tara.› Maga yo pe kan fɔ yariyanra tì kagala ŋgele naga, ke yaa pye mbe ke yɛɛ yɔn fili wagati ŋa ni, wì yɔngɔ. 24 Pe se kaa yariyanra yagbogolo woro yaan naa wa Izirayɛli tara, pe se kaa Yɛnŋɛlɛ yɔn sɛnrɛ lefanlaga woro yuun wa Izirayɛli woolo pe sɔgɔwɔ naa. 25 Kaselege ko na, mi Yawe Yɛnŋɛlɛ, muwi mi yɛn na para. Sɛnrɛ nda mi yaa yo, ki kala li yaa pan mbe pye mbe yɔn fili, ki se mɔ. Ee, yoro mbele yè yiri ma je, ye yinwege sanga wi ni, mi yaa sɛnrɛ nda yo, mi yaa ti pye mberi yɔn fili. We Fɔ, Yawe Yɛnŋɛlɛ lo lì yo ma.»\n26 A Yawe Yɛnŋɛlɛ lì sili sɛnrɛ ti kan na yeri naa, ma yo fɔ: 27 «Sɛnwee pyɔ, wele, sɛnrɛ nda to Izirayɛli woolo pe yɛn na yuun ma yo fɔ: ‹Yariyanga ŋga Yɛnŋɛlɛ yɔn sɛnrɛ yofɔ wì yan, ki kagala ke yaa mɔ mbe si jɛn mbe pye. Wi yɛn na Yɛnŋɛlɛ yɔn sɛnrɛ nda yuun, ti yɛn wagati titɔnlɔwɔ ŋa wa yɛgɛ wo woro.› 28 Ki kala na, maga yo pe kan fɔ, pa we Fɔ, Yawe Yɛnŋɛlɛ lì yo yɛɛn fɔ: ‹Sɛnrɛ nda fuun mi yaa yo, mi yaa ki kagala ke pye mbe ke yɔn fili, ki se mɔ. We Fɔ, Yawe Yɛnŋɛlɛ lo lì yo ma.› »


Yezu be lanpominɛla Matiyo weele | Yezu ka ɲɛnamaya\nYezu ko Matiyo ka tugu ale kɔ\nMATIYO 9:9-13 MARIKI 2:13-17 LUKA 5:27-32\nYEZU BE LANPOMINƐLA MATIYO WEELE\nYEZU BE JƐN NI JURUMUKƐLAW YE WALISA K’U DƐMƐ\nMurukucɛ kɛnɛyanin kɔ, Yezu tora Kapɛrnaum dugu la Galile baji gɛrɛfɛ ka wagati dɔɔni kɛ yen. Jama nana a fɛ tugun ani a y’a daminɛ k’u kalan. K’a to sira kan, a ye Matiyo ye, u be min weele fana ko Levi. A siginin be lanpominɛlaw ka baarakɛyɔrɔ la. Yezu y’a weele k’a fɔ a ye ko: “Tugu ne kɔ.”—Matiyo 9:9.\nI n’a fɔ Piyɛri, Andere, Zaki ani Zan, n’a sɔrɔ Matiyo fana ye Yezu ka kalanw koo mɛn ka ban. Yezu ye kabako minw kɛ Kapɛrnaum mara la, n’a sɔrɔ ale fana y’u koo mɛn. O kama, ale fana sinna ka tugu Yezu kɔ. A b’o lakali a ka Evanzili kɔnɔ ko: “Matiyo wilila ka tugu a kɔ.” (Matiyo 9:9). O cogo la, Matiyo y’a ka lanpo baara to yen ka kɛ Yezu ka kalanden ye.\nO kɔ, Matiyo ye fɛtiba dɔ kɛ a ka soo. N’a sɔrɔ a b’a fɛ k’a yira Yezu la ko a b’a waleɲuman lɔn o nɛɛma kosɔn. Yezu n’a ka kalandenw tun b’o fɛti la. Jɔn lo tun be yen tugun? Matiyo y’a ka baarakɛɲɔgɔn kɔrɔw weele ka na. U be lanpow minɛ Ɔrɔmu ka faamanw ye. O faamanw koo ka gwo mɔgɔw ye. Yahutuw fanba b’o lanpominɛlaw jati cogo di? U koo man di mɔgɔw ye sabu mɔgɔw ka ɲi ka lanpo min sara, olu ka teli ka dɔ fara o kan. ‘Hakɛkɛlaw,’ o kɔrɔ, kakalaw fana b’o fɛti la.—Luka 7:37-39.\nFariziɲɛw b’o fɛti la ani u be Yezu filɛra o mɔgɔw cɛma. Komi u b’u yɛrɛ jati mɔgɔ tilenninw ye, u ye Yezu ka kalandenw ɲininga ko: “Mun na aw ka karamɔgɔ be dumuni kɛ ni lɛnpominɛlaw ani hakɛkɛlaw ye?” (Matiyo 9:11). Yezu y’u ka kuma mɛn minkɛ, a ko: “Mɔgɔ minw ka kɛnɛ, olu mako te furakɛla la, banabagatɔw le mako b’a la. Aw ye taga miiri Ala ka kuma nin kɔrɔ la. A tun y’a fɔ ko: ‘Ne be makari le fɛ, ne te saraka fɛ,’ bari ne ma na mɔgɔtilenninw wele, nga ne nana hakɛkɛlaw le wele.” (Matiyo 9:12, 13; Oze 6:6). Fariziɲɛw be Yezu weele ko “karamɔgɔ,” nka, u t’a jati o cogo la. N’u tun sɔnna a ka kalanw na, u tun bena a lɔn tilenninya ye min ye.\nA be komi Matiyo ye lanpominɛlaw ni hakɛkɛlaw weele ka na a ka soo walisa u ka se ka Yezu ka kumaw lamɛn “bari olu ɲɔgɔn caaman tun be to ka tugu Yezu kɔ.” (Mariki 2:15). Yezu b’a fɛ k’u dɛmɛ ka jɛnɲɔgɔnya ɲuman kɛ ni Ala ye. Fariziɲɛ minw b’u yɛrɛ jati mɔgɔ tilenninw ye, olu be o mɔgɔw mafiɲɛya. Nka, Yezu t’u jati o cogo la. O mɔgɔw makari yɛrɛ y’a minɛ. I n’a fɔ dɔgɔtɔrɔ be banabagatɔ dɛmɛ cogo min na a ka kɛnɛya, Yezu b’o mɔgɔw dɛmɛ ka jɛnɲɔgɔnya ɲuman kɛ ni Ala ye.\nYezu be makari lanpominɛlaw ni hakɛkɛlaw la. O kɔrɔ tɛ ko a b’a ɲɛɛ tugu u ka jurumuw kan dɛ. Nka, a b’o kɛ k’a yira ko a b’a janto u la ni kanuya ye, i n’a fɔ a y’a janto banabagatɔw la cogo min na. An hakili b’a la ko a makarila kunatɔcɛ dɔ la minkɛ, a magara a la ani a ko: “N sɔnna ko i ka kɛnɛya.” (Matiyo 8:3). I ko Yezu, an fana ka ɲi ka hinɛ mɔgɔw la. Min yɛrɛ kɔrɔtanin lo, o ye k’u dɛmɛ Alako ta fan fɛ.\nMatiyo tun be mun lo kɛra tuma min na Yezu y’a ye?\nMun na lanpominɛlaw koo man di Yahutuw ye?\nMun na Yezu be jɛn ni hakɛkɛlaw ye?\nA ci dɔ ma A ci dɔ ma Yezu ko Matiyo ka tugu ale kɔ\njy sap. 27 ɲɛɛ 68-69


Kor 2nan 9 AKKDC08 - Min ye bolomafarako ye, min be - Bible Search\nKor 2nan 8 Kor 2nan 10\nKor 2nan 9\nPɔli be ladili wɛrɛ di bolomafarako la\n1Min ye bolomafarako ye, min be kɛra Ala ka mɔgɔ kosɔn, kuun t'a la ne ka bataki ci aw ma o la. 2Ne b'a lɔn ko aw sɔnnin lo, o le y'a to ne ye n yɛrɛ boɲa aw kosɔn Krista ka jamakuluw cɛma minw be Maseduwani mara la. Ne y'a fɔ u ye ko aw Akayikaw ka bolomafara labɛnna ka ban kabini salon. O la, aw ka jijali y'a kɛ Krista ka jama caaman banbana. 3Ne y'an balima nunu ci aw fɛ, janko an b'an yɛrɛ boɲa aw kosɔn koo minw na, o kana kɛ gwansan ye, ani aw labɛnnin ka sɔrɔ i ko ne tun y'a fɔ cogo min na. 4Ne be siran ni Maseduwanika dɔw tagara ni ne ye aw fɛ, u kana taga sɔrɔ n'aw labɛnnin tɛ, o bena kɛ maloya ye an fɛ, n t'a fɛ k'aw ta fɔ. 5Ne y'a ye ko a ka fisa ne k'an balima nunu daali u be taga an ɲa aw fɛ. Aw y'aw daa di bolomafara min la, aw k'o labɛn an ɲafɛ, janko a kana kɛ i n'a fɔ jagoyako ye, nga diyanako.\n6Aw k'a lɔn ko ni mɔgɔ min ye danni kɛ dɔɔni dɔrɔn, o tigi bena suman dɔɔni le sɔrɔ. Ni min ye danni kɛ caaman, ale be suman caaman sɔrɔ fana. 7Mɔgɔ kelen kelen bɛɛ ka dili kɛ a yɛrɛ sago la, u kan'a kɛ ni nisɔngoya ye, a kana kɛ jagoyako ye, bari mɔgɔ min be sɔnni kɛ ni nisɔndiya ye, o tigi koo le ka di Ala ye. 8See be Ala ye ka fɛɛn bɛɛ d'aw ma aw mako be minw na, n'aw y'olu sɔrɔ, aw ka se ka jija ka baaraɲuman sifa bɛɛ kɛ tuma bɛɛ, 9- i ko a fɔra Ala ka kuma na cogo min na ko:\n«A y'a ka fɛɛn caaman tilan fantanw cɛ,\na ka tilenninya te ban abada.»\n10- Ala min be sumansi di sɛnɛkɛla ma, ale min be dumuni di, ale kelen le bena aw sɔn fana k'a caya, ani k'aw ka baaraɲuman nin sabati. 11Ale lo bena aw kɛ fɛntigiw ye tuma bɛɛ, o min sababu la, an bena se ka ɲumanya kɛ, mɔgɔ caaman ka barika la Ala ye aw ka bolomafara barika la. 12Bari aw be baara min kɛ, o te dan Ala ka mɔgɔw ka makoɲa dama ma, o fana be kɛ sababu ye mɔgɔ caaman be barika la Ala ye. 13N'u y'aw ka dɛmɛ nin ye tuma min na, u ben'a lɔn ko aw ye mɔgɔ sifa min ye, o la, u bena Ala tanu aw kosɔn, bari aw sɔnna Krista ka kibaru diman ma ka mɛnni kɛ a fɛ, ani aw ka timinadiya kosɔn, aw sɔnna ka olu dɛmɛ ani tɔ nunu bɛɛ. 14Olu fana bena Ala daali aw ye, ani k'u ka kanuya yira aw la, Ala ka nɛɛmaba kosɔn, a ye min kɛ aw ye. 15An be Ala tanu a ka nɛɛma kosɔn min ɲɔgɔn tɛ.


Yir 6 AKKDC08 - Ayiwa, tuma min na ne y'a ye Sagaden ye - Bible Search\nYir 5 Yir 7\nSagaden be taamasiɲɛ wɔɔrɔ bɔ\n1Ayiwa, tuma min na ne y'a ye Sagaden ye taamasiɲɛ fɔlɔ bɔ sɛbɛ nin kan, ne ye nimanfɛn naani nunu kelen pɛrɛnkan mɛn i n'a fɔ sanpɛrɛn. A y'a fɔ ko: «Na yan!» 2- Ne ko n be filɛli kɛ, ne ye soo gwɛman dɔ ye. Mɔgɔ min tun siginin b'a kan, kala tun b'o bolo. A gwɛrɛla, u ye masafugulan d'a ma. A bɔra ni setigiya ye, a bena see sɔrɔ.\n3O kɔ, Sagaden ye taamasiɲɛ filanan bɔ, ne ye nimanfɛn filanan pɛrɛnkan mɛn ko: «Na yan!» 4- O tuma na, soo wɛrɛ bɔra, ale wulennin tun lo. Mɔgɔ min tun yɛlɛnin b'a kan, see dira ale ma ko a ka balawu le wili diɲɛ na waasa mɔgɔw ka ɲɔgɔn faga. Murujan dir'a ma.\n5- Sagaden ye taamasiɲɛ sabanan bɔ tuma min na, ne ye nimanfɛn sabanan pɛrɛnkan mɛn ko: «Na yan.» Ne ye filɛli kɛ, n y'a ye soo finman bɔra. Mɔgɔ min tun b'a kan, kilo tun b'o bolo. 6N ye kumakan dɔ mɛn ka bɔ nimanfɛn naani nunu cɛma ko: «*Bile kilo kelen sɔngɔ ye tile kelen baara wari ye. *Orizi kilo saba sɔngɔ fana ye tile kelen baara wari ye. I kana maga tulu ni duvɛn na.»\n7Sagaden ye taamasiɲɛ naaninan bɔ tuma min na, ne ye nimanfɛn naaninan pɛrɛnkan mɛn ko: «Na yan.» 8- N ye filɛli kɛ, n y'a ye soo binkɛnɛman bɔra. Mɔgɔ min tun b'a kan, ale tɔgɔ ko Saya. Lahara tugunin tun b'a kɔ. See dira olu ma waasa ka diɲɛ mɔgɔw tilan naaninan faga ni murujan ye, ni kɔngɔ, ni banajuguw, ani kongosogo farimanw ye.\n9Sagaden ye taamasiɲɛ duurunan bɔ tuma min na, u tun ye mɔgɔ minw faga Ala ka kuma, n'u ka seereya kosɔn, ne ye olu ye sarakabɔlan jukɔrɔ. 10Olu y'u kaan kɔrɔta k'a fɔ ko: «Matigiɲuman, e min tilennin lo, ani e be tiɲɛ fɛ, e be waati jumɛn le kɔnɔna ka diɲɛ mɔgɔw kiti k'u ɲaa gwan? Bari u tun ye anw faga.» 11O la, fani gwɛman dira u kelen kelen bɛɛ ma, k'a fɔ u ye k'u ka muɲu dɔɔni, sanni u baarakɛɲɔgɔnw, n'u balimaw bɛɛ ka na, u bena minw faga i n'a fɔ olu.\n12- Sagaden ye taamasiɲɛ wɔɔrɔnan bɔ tuma min na, dugukolo yɛrɛyɛrɛla kosɔbɛ. Tile finna kirikiri. Kalo wulenna i n'a fɔ joli. 13Lolow burunna duguma i n'a fɔ fɔɲɔba be yiriden burun cogo min na. 14- - Sankolo sinna ka meleke ka bɔ yen i n'a fɔ mɔgɔ be dɛbɛ meleke cogo min na. Kuluw ni kɔgɔji cɛma dugukoloninw bɛɛ tununa ka bɔ u nɔɔ na. 15- Ayiwa, masaw ni dugutigiw ni sɔlidasi kuntigiw, ani nafolotigiw, ni setigiw ani adamaden tɔw bɛɛ, jɔɔn fara hɔrɔnw kan, bɛɛ be bolila ka dingɛ ni kuluwow yɔrɔ ɲini, 16- ka to k'a fɔ kuluw ni faraw ye ko: «Aw ye ben an kan, aw ye an sutura waasa min siginin be masasigilan kan, o kana an ye, ani an ka kisi Sagaden ka dimi ma! 17- O lonba le sera, jɔn yɛrɛ be se ka lɔ?»


Bibulu ka maanaw: Sangaso boon kɔnɔ - Jehova Seerew ka ɛntɛrɛnɛti yɔrɔ daganin\nSISAN an be lamisalon sufɛ. Yezu n’a ka ciden 12 nana sangaso bonba nin kɔnɔ walisa ka Tɛmɛnkan seli dumuni kɛ. I ɲɛɛ be cɛɛ min bɔtɔ la, Zuda Isikariyɔti lo. A be tagara a fɔ sarakalasebagaw ye cogo min na u be se ka Yezu minɛ.\nArabalon na, Zuda tun tagara bɔ u fɛ k’u ɲininga ko: “Aw bena mun le di ne ma, ni ne y’aw dɛmɛ ka Yezu minɛ?” U y’a jaabi ko: “Warigwɛ bi saba.” O lo y’a to Zuda be bɔra sisan ka taga o cɛɛw ɲɛminɛ walisa ka Yezu yɔrɔ yira u la. Nin ye kojuguba daan ye dɛ!\nYezu n’a ka cidenw tilara Tɛmɛnkan seli dumuni na. Nka, Yezu be dumuni kɛrɛnkɛrɛnnin wɛrɛ daminɛ n’u ye. A ye burukun dɔ di u ma ani k’a fɔ u ye ko: ‘Aw k’a minɛ k’a dumu, nin ye ne fari tagamasiɲɛ ye min bena di aw kosɔn.’ O kɔ, a ye diwɛn fana ta jifilen kɔnɔ k’a di u ma k’a fɔ ko: ‘Aw k’a minɛ k’a min, nin ye ne joli tagamasiɲɛ ye min bena bɔn aw kosɔn.’ Bibulu b’o weele ko ‘Matigi ka surafana.’\nIsraɛldenw tun be Tɛmɛnkan seli dumuni kɛ walisa k’u hakili jigi ko Ala ka mɛlɛkɛ tun tɛmɛna u ka soow kan Misira jamana na, nka a tun ye Misirakaw ka deen fɔlɔw faga u ka soow kɔnɔ. Nka, sisan Yezu tun b’a fɛ a ka kalandenw k’u hakili to ale koo la ani cogo min na a y’a niin di u kosɔn. O lo y’a to a y’a ɲini u fɛ u ka to k’o dumuni kɛrɛnkɛrɛnnin seli kɛ saan o saan.\nMatigi ka surafana dumuni kɛnin kɔ, Yezu y’a fɔ a ka cidenw ye ko u ka barika don u yɛrɛ la k’u jaa gwɛlɛya. A laban, u ye Ala tando ni dɔnkiliw ye ani u tagara. Dugu tilara sisan, n’a sɔrɔ minuwi tɛmɛna. An k’a filɛ u bɔra ka taga yɔrɔ min na.\nMatiyo 26:14-30; Luka 22:1-39; Zan sapitiri 13-17; 1 Korɛntikaw 11:20.\nI ko i ɲɛɛ b’a la jaa nin kan, Yezu n’a ka ciden 12 nana mun lo kɛ sangaso bonba nin kɔnɔ?\nI ɲɛɛ be cɛɛ min bɔtɔ la, jɔn lo ani a be tagara mun lo kɛyɔrɔ?\nTɛmɛnkan seli dumuni banni kɔ, Yezu ye dumuni kɛrɛnkɛrɛnnin juman daminɛ n’a ka cidenw ye?\nTɛmɛnkan seli tun be Israɛldenw hakili jigi mun lo la, ani dumuni kɛrɛnkɛrɛnnin nin be Yezu ka kalandenw hakili jigi mun lo la?\nMatigi ka surafana banni kɔ, Yezu ye mun lo fɔ a ka kalandenw ye, ani u ye mun lo kɛ o kɔ?\nMatiyo 26:14-30 kalan.\nMatiyo 26:15 b’a yira cogo di ko Zuda y’a dabɔ a kama ka Yezu janfa?\nYezu joli bɔnni be laɲinita fila jumanw dafa? (Mat. 26:27, 28; Zer. 31:31-33; Efɛz. 1:7; Eburuw 9:19, 20)\nLuka 22:1-39 kalan.\nKɔrɔ juman na Sutana donna Zuda kɔnɔ? (Luka 22:3; Zan 13:2; Kɛw. 1:24, 25)\nZan 13:1-20 kalan.\nKa kɛɲɛ ni Zan 13:2 ka fɔta ye, yala a bɛnni lo ka Zuda jalaki a ka kɛta la wa? Ani Ala sagokɛlaw be se ka kalan juman sɔrɔ o koo la? (Zɛnɛzi 4:7; 2 Kor. 2:11; Gal. 6:1; Zaki 1:13, 14)\nYezu ye kalan nafamanba juman di? (Zan 13:15; Mat. 23:11; 1 Piyɛri 2:21)\nZan 17:1-26 kalan.\nKɔrɔ juman na Yezu ye delili kɛ ko a ka kalandenw “ka kɛ kelen ye”? (Zan 17:11, 21-23; Ɔrɔm. 13:8; 14:19; Kɔl. 3:14)\nYezu ye koo dɔ sigi sen kan a ka kalandenw ka ɲi ka min kɛ saan o saan, Nisan tile 14nan loon.\nA ci dɔ ma A ci dɔ ma Maana 99nan: Sangaso boon kɔnɔ


Luka 21 AKKDC08 - Ka Yezu to Alabatosoba kɔnɔ, a ye - Bible Search\nFiriyamuso ye wari don kɛsu kɔnɔ\n1Ka Yezu to Alabatosoba kɔnɔ, a ye nafolotigiw ye n'u be wari donna Alabatosoba kɛsu kɔnɔ. 2A ye firiyamuso dɛsɛbagatɔ dɔ fana ye n'a be tama fila donna yen. 3O tuma na, Yezu y'a fɔ ko: «Tiɲɛ na, ne b'a fɔ aw ye ko firiyamuso dɛsɛbagatɔ nin ye wari min don kɛsu kɔnɔ, o ka ca ni tɔw bɛɛ ta ye, 4bari olu mako te se u ka nafolo min ma, u ye dɔ bɔ o le la k'o don, nga ale kɔni n'a ka fantanya bɛɛ, min tun b'a kun ka kɛ dumunisɔngɔ ye, a y'o bɛɛ don.»\nYezu be Alabatosoba ciko fɔ\n(Mat 24.1-2; Mar 13.1-2)\n5O kɔ, mɔgɔ dɔw tun be kumana Alabatosoba koo la, ko a lɔra ni dakamana kabakuruw ye, ko a masirinin be ni fɛnɲumanw ye, mɔgɔw tun ye minw di ka Ala boɲa n'o ye. O la, Yezu ko: 6«Aw ɲaa be fɛɛn min na, loon dɔ bena se, o kabakuru si tena to a tɔɲɔgɔn kan, u bɛɛ bena walaka.»\nLaban tuma taamasiɲɛw\n(Mat 24.3-8; Mar 13.3-8)\n7U ye Yezu ɲininga ko: «Karamɔgɔ, koo nunu bena kɛ tuma jumɛn? Taamasiɲɛ jumɛn ben'a yira k'o bena kɛ?»\n8Yezu y'u jaabi ko: «Aw k'aw yɛrɛ kɔlɔsi janko mɔgɔ si kana aw fili. Bari caaman bena na ne tɔgɔ la k'a fɔ k'olu ye ne yɛrɛ ye, ko diɲɛ laban tuma surunyana. Aw kana tugu u kɔ. 9N'aw ye kɛlɛw ni jama murutiko mɛn tuma min na, aw kana siran. Wajibi lo o koow ka kɛ fɔlɔ, nga o tena kɛ diɲɛ laban ye o yɔrɔnin kelen.»\n10O kɔ, a y'a fɔ u ye ko: «Siya dɔ bena wili siya dɔ wɛrɛ kama. Jamana dɔ bena wili jamana dɔ wɛrɛ kama. 11Dugukolo bena yɛrɛyɛrɛ kosɔbɛ yɔrɔ dɔw la. Fɔɲɔbanaw ni kɔngɔ bena don yɔrɔ dɔw la fana. Jatigɛkow ni taamasiɲɛbabaw bena ye sankolo la.\n12«Nga sanni o koow bɛɛ ka kɛ, mɔgɔw bena aw minɛ k'aw tɔɔrɔ kosɔbɛ. U bena aw don kalanso kuntigiw bolo k'aw don kaso la. U bena taga n'aw ye masacɛw ni jamanatigiw fɛ ne kosɔn. 13O bena kɛ sababu ye, aw be ne koo fɔ u ye. 14- Aw k'aw hakili to a la ko aw man kan ka jɔɔrɔ aw ka fɔta la u ɲakɔrɔ, 15bari ne yɛrɛ bena hakilitigiya kuma don aw daa la fɔɔ aw jugu si tena se k'aw sɔsɔ, walima k'aw ka kuma kɔɔ kari. 16Hali aw wolobagaw, n'aw badenw, n'aw balimaw, an'aw teriw yɛrɛ, olu bena aw don aw juguw bolo k'aw dɔw faga. 17Mɔgɔ bɛɛ bena aw kɔniya ne tɔgɔ kosɔn. 18Nga hali aw kunsigiden kelen tena tunu. 19Aw ka muɲuli ben'a to aw bena hɛrɛ sɔrɔ Ala fɛ sini.\n(Mat 24.15-21; Mar 13.14-19)\n20«N'aw y'a ye ko Zeruzalɛmukaw juguw ka kɛlɛbolo ye dugu lamini tuma min na, aw k'a lɔn ko a halakituma sera. 21O tuma na, mɔgɔ minw be Zude mara la, olu ka boli ka taga kuluyɔrɔw la. N'o ye minw sɔrɔ Zeruzalɛmu kɔnɔ, olu ka boli ka bɔ. Minw be kongo kɔnɔ, u kan'a fɔ k'u bena u yɛrɛ sutara Zeruzalɛmu kɔnɔ, 22- bari a waati bena kɛ kojuguw juru sarawaati ye. Kiraw tun ye min fɔ, o bɛɛ bena kɛ, hali foyi ten'o jɛn. 23O waati la, musokɔnɔmanw ani minw deen be siin min, olu bena tɔɔrɔ kosɔbɛ, o tɔɔrɔ nin bena se Isirayɛli jamana mɔgɔw ma, bari Ala ben'a yira u la ko a dimina u kɔrɔ. 24U bena dɔw faga ni murujanjan ye, ka dɔw minɛ ka taga u kɛ jɔɔnw ye siya wɛrɛw cɛma. Siya minw te siran Ala ɲa, olu bena Zeruzalɛmu halaki pewu fɔɔ sarati min tun dira u ma, o ka dafa.\nMɔgɔ Dencɛ ka segiko\n(Mat 24.29-31; Mar 13.24-27)\n25- «Tile, ni kalo, ani lolow bena kɛ cogo dɔ la. Kɔgɔji bena mankanba kɛ, siyaw kɔnɔ bena gwan, u dabari bena ban. 26Mɔgɔ caaman bena sa jatigɛkojugu bolo, kabako miiri kosɔn minw be nana kɛ dugukolo kan. Sankolofɛnw bena ɲagami ɲɔgɔn na. 27- O tuma na, mɔgɔw bena Mɔgɔ Dencɛ natɔ ye sankabaw cɛma ni sebagaya ni nɔɔrɔ ye. 28N'o koow daminɛna ka kɛ tuma min na, aw ka dɔ fara aw jigi n'aw ka jagwɛlɛya kan, bari aw hɔrɔnyali waati sera.»\nYezu ka kuma tena cɛn abada\n(Mat 24.32-35; Mar 13.28-31)\n29O kɔ, Yezu ye talen dɔ la u ye ko: «Aw ka torosun ni yiri tɔw bɛɛ filɛ. 30N'aw y'a ye u bolow daminɛna ka nugu tuma min na, aw b'a lɔn ko samiɲa surunyana. 31O cogo kelen la, aw mana o koow kɛtɔ ye tuma min na, aw k'a lɔn ko Ala ka masaya waati surunyana.\n32«Tiɲɛ na, ne b'a fɔ aw ye ko bii mɔgɔw bɛɛ tena sa ni o koow bɛɛ ma kɛ. 33Sankolo ni dugukolo bena tɛmɛ, nga ne ka kuma tena tɛmɛ.\n34«Aw k'aw yɛrɛw kɔlɔsi, aw kan'a to nugubagatɔya, ni dɔrɔtɔya, ani diɲɛ hamikow k'aw hakili ɲagami, n'o tɛ, laban loon bena bari aw la, 35bari o loon bena cun diɲɛ mɔgɔw bɛɛ kan i n'a fɔ jɔɔ be fɛɛn minɛ cogo min na. 36Aw ye jija ka Ala daali tuma bɛɛ, ka kɛ mɔgɔ timinadiyaninw ye, waasa aw ka se ka kisi o koo nataw bɛɛ ma, ani aw ka se ka lɔ Mɔgɔ Dencɛ ɲakɔrɔ.»\n37Loon o loon tile kɔnɔ, Yezu tun be mɔgɔw kalan Alabatosoba kɔnɔ. Ni suu kora, a tun be bɔ ka taga si Olivuyirikulu yɔrɔ la. 38Sɔgɔmada joona, mɔgɔ bɛɛ tun be taga sɛgɛrɛ Alabatosoba kɔnɔ k'a lamɛn.


Bibulu ka maanaw: Yakuba be taga Misira - Jehova Seerew ka ɛntɛrɛnɛti yɔrɔ daganin\nYUSUFU ma se k’a yɛrɛ minɛ tugun. A y’a fɔ a ka baaradenw ye ko u bɛɛ ka bɔ. Tuma min na a kelen tora n’a balimacɛw ye, a ye kasi daminɛ. An ka miiri ka filɛ o koo barila a balimacɛw la cogo min na sabu u m’a lɔn fɛɛn min kama a be kasira. A laban, a y’a fɔ ko: ‘Ne ye Yusufu ye. N facɛ bele be sii la wa?’\nA balimacɛw kabakoyara fɔɔ u ma se ka kuma. U siranna. Nka Yusufu y’a fɔ ko: ‘ A’ ye gwɛrɛ ne la.’ U gwɛrɛla tuma min na, a y’a fɔ ko: ‘Ne ye aw balimacɛ Yusufu ye, aw ye min feere Misirakaw ma.’\nYusufu tora ka kuma ɲumanw fɔ u ye ko: ‘Aw kana aw yɛrɛ jalaki ko aw ye ne feere. Tiɲɛn na, Ala lo tun ye ne ci Misira walisa ka mɔgɔw niin kisi. Farahuna ye ne kɛ jamana bɛɛ kuntigi ye. O kama sisan, a’ ye teliya ka kɔsegi ka taga o kibaru fɔ n facɛ ye. Ani aw k’a fɔ a ye ko a ka na sigi yan.’\nO kɔ, Yusufu ye i meleke a balimacɛw la k’u bɛɛ daa susu. Farahuna y’a mɛn ko Yusufu balimacɛw nana a fɛ minkɛ, a y’a fɔ a ye ko: ‘U ka wotorow ta yan ka taga n’u ye k’u facɛ n’u ka denbayaw ta ka na yan. Ne bena Misira jamana yɔrɔ ɲanaman di u ma.’\nU ye o lo kɛ. Yakuba n’a somɔgɔw bɛɛ tagara Misira. I ɲɛɛ be Yusufu la a b’a facɛ kunbɛnna wa?\nYakuba ka somɔgɔw tun cayara kosɔbɛ. Yakuba n’a deenw n’a mamadenw minw nana sigi Misira, u bɛɛ lajɛnnin tun ye mɔgɔ 70 ye. Musow ni baaraden caaman ma jati. U bɛɛ nana sigi Misira. U tun be weele ko Israɛldenw sabu Ala tun ye Yakuba tɔgɔ yɛlɛma ka fɔ ko Israɛl. Israɛldenw nana kɛ Ala ka mɔgɔ ɲɛnatɔmɔninw ye. An bena baro kɛ o kan kɔfɛ.\nZɛnɛzi 45:1-28; 46:1-27.\nMun lo kɛra tuma min na Yusufu y’a tɔgɔ fɔ a balimacɛw ye?\nYusufu ye mun lo ɲɛfɔ u ye ni ɲumanya ye?\nTuma min na Farahuna ye Yusufu balimacɛw koo mɛn, a ye mun lo fɔ?\nTuma min na Yakuba tagara Misira, a ka somɔgɔw tun ye mɔgɔ joli ɲɔgɔn ye?\nYakuba ka denbaya nana weele cogo di, ani mun na?\nZɛnɛzi 45:1-28 kalan.\nKoo min dabɔra ka Jehova sagokɛlaw tɔɔrɔ, Yusufu ka maana b’a yira cogo di ko Jehova be se k’o yɛlɛma k’a kɛ hɛɛrɛko ye? (Zɛnɛzi 45:5-8; Ezayi 8:10; Fil. 1:12-14)\nZɛnɛzi 46:1-27 kalan.\nYakuba tagatɔ Misira, Jehova ye a jigi sigi mun koo lo la? (Zɛnɛzi 46:1-4)\nA ci dɔ ma A ci dɔ ma Maana 25nan: Yakuba be taga Misira


Lok 2nan 36 AKKDC08 - Jamana kɔnɔ mɔgɔw ye Zoziyasi - Bible Search\nLok 2nan 35 Ɛsi int\nLok 2nan 36\n1Jamana kɔnɔ mɔgɔw ye Zoziyasi dencɛ Yowakazi sigi masaya la Zeruzalɛmu a facɛ nɔɔ na.\n(Mas 2nan 23.31-34)\n2Yowakazi tun ye saan mugan ni saba sɔrɔ ka sɔrɔ ka sigi masaya la. A ye kalo saba kɛ masaya la Zeruzalɛmu. 3Ezipiti masacɛ y'a bɔ masaya la Zeruzalɛmu, ka nisɔngɔ la Zuda mara mɔgɔw kan, min tun ye warigwɛ kilo waa saba ye, ani sanu kilo bi saba. 4- Ezipiti masacɛ ye Yowakazi balimacɛ Eliyakimu kɛ masacɛ ye Zeruzalɛmu dugu ni Zuda mara kunna. A ye Eliyakimu tɔgɔ yɛlɛma ko Yoyakimu. Neko y'a balimacɛ Yowakazi minɛ ka taga n'a ye Ezipiti jamana na.\n(Mas 2nan 23.36—24.6)\n5- Yoyakimu tun ye saan mugan ni duuru sɔrɔ, ka sɔrɔ ka kɛ masacɛ ye. A ye saan tan ni kelen kɛ masaya la Zeruzalɛmu. A ye kojugu kɛ Masaba a ka Ala ɲakɔrɔ. 6- Babilɔni masacɛ Nabukodonozɔri wilila ka n'a kama. K'a minɛ k'a siri ni zirajɔrɔkɔw ye ka taga n'a ye Babilɔni. 7Nabukodonozɔri ye Masaba ka soo kɔnɔ minan dɔw ta ka taga n'u ye Babilɔni, k'u bila a ka soo kɔnɔ.\n8Yoyakimu ka kɛwali tɔw, a ye kokolon minw kɛ, ani koo min bɛɛ y'a sɔrɔ, olu be sɔrɔ Isirayɛli ni Zuda mara masacɛw ka kitabu kɔnɔ.\nO kɔ, a dencɛ Yoyakin sigir'a nɔɔ na masaya la.\nMasacɛ Yoyakin ka koo\n(Mas 2nan 24.8-17)\n9Yoyakin tun ye saan seegi sɔrɔ, ka sɔrɔ ka sigi masaya la. A ye kalo saba ni tile tan kɛ masaya la Zeruzalɛmu. A ye kojugu kɛ Masaba ɲakɔrɔ.\n10- Saan yɛlɛmatuma na, masacɛ Nabukodonozɔri ye mɔgɔw bila ka ta'a minɛ ka na n'ale, ani Masaba ka soo kɔnɔ minan sɔngɔgwɛlɛnw ye Babilɔni. A ye Yoyakin balimacɛ Sedesiyasi sigi masaya la Zeruzalɛmu dugu ni Zuda mara kunna.\nMasacɛ Sedesiyasi ka koo\n(Mas 2nan 24.18—25.21; Zer 39.1-10; 52.1-27)\n11- Sedesiyasi tun ye saan mugan ni kelen sɔrɔ, ka sɔrɔ ka sigi masaya la. A ye saan tan ni kelen kɛ masaya la Zeruzalɛmu. 12A ye kojugu kɛ Masaba a ka Ala ɲakɔrɔ. A m'a yɛrɛ majigi kira Zeremi kɔrɔ, min tun be Masaba ka kuma fɔ. 13- A murutira masacɛ Nabukodonozɔri ma, min tun y'a wajibiya ka kali Ala tɔgɔ la. A y'a tulo gwɛlɛya k'a dusu gwɛlɛya, a ma sɔn k'a ɲaa yɛlɛma Masaba, Isirayɛli ka Ala faan fɛ. 14Sarakalasebagaw ɲamɔgɔw bɛɛ ni jama ye dɔ fara u ka tilenbaliyako kan, ka to ka siya wɛrɛw ka landajuguw bɛɛ kɛ, ani ka Masaba ka soo nɔgɔ, a tun ye min saniya Zeruzalɛmu.\n15Masaba u faaw ka Ala tora k'u lasɔmi a ka cidenw sababu la, bari a ka jama makari y'a minɛ, ni a tun b'a fɛ a yɛrɛ ka sigiyɔrɔ ka to yen. 16Nga u ye Masa Ala ka ciden nunu lɔgɔbɔ, k'a ka kuma mafiɲɛya, ani ka yɛlɛ a ka kiraw ma, fɔɔ a dimin'a ka jama kɔrɔ, cogo ma sɔrɔ k'o dimi ban. 17- A y'a kɛ Babilɔnikaw ka masacɛ nana u kama. Ale y'u ka kanbelenw faga ni murujan ye Alabatoso kɔnɔ. A ma kanbelen to, a ma sunguru to, hali mɔgɔkɔrɔbaw ni kunsigigwɛtigiw. Masaba y'u bɛɛ don a bolo. 18Nabukodonozɔri ye Ala ka soo kɔnɔ minanw bɛɛ ta, a minanba fara a fitiniw kan, ni Masaba ka soo kɔnɔ nafolo, ani masacɛ an'a ka dakɔrɔsigiw ka nafolow, ka taga n'u ye Babilɔni. 19U ye Ala ka soo jɛni, ka Zeruzalɛmu laminikogo ci, ka masasow bɛɛ jɛni, ani k'o yɔrɔ minan ɲanamanw bɛɛ cɛn. 20Nabukodonozɔri ye mɔgɔ tɔw minɛ, minw kisira murujan ma, ka taga n'u ye Babilɔni. U kɛra ale n'a dencɛw ka jɔɔnw ye fɔɔ ka taga se pɛrɛsiw ka fanga tawaati ma. 21- Jamana ye lafiɲɛ sɔrɔ, a lafiɲɛna a ka dusukasiwaati bɛɛ la, fɔɔ ka saan bi wolonwula dafa. Masaba tun ye kuma min fɔ Zeremi ye n'a y'o fɔ, o dafara ten.\nSirusi be sira di ko Alabatoso ka lɔ\n22Kira Zeremi tun ye kuma min fɔ Masaba barika la, janko o koow ka kɛ, Masaba ye hakili di Pɛrɛsi masacɛ Sirusi ma, a ka masaya saan fɔlɔ la ko a ka nin kuma nin fɔ ani k'a kɛ sɛbɛ ye k'a ci a ka mara bɛɛ la ko: 23- «Pɛrɛsi masacɛ Sirusi le ye nin kuma nin fɔ ko: ‹Masaba, Sankolotigi Ala ye ne kɛ masa ye jamana bɛɛ kunna, ale yɛrɛ fana le y'a ɲini ne fɛ ko n ka ta'a batoso lɔ Zeruzalɛmu, Zuda mara la. Aw jamanadenw cɛma, mɔgɔ o mɔgɔ kɛr'a ka mɔgɔ ye, aw ka taga Zeruzalɛmu, Zuda mara la. Masaba aw ka Ala ka to n'aw ye.› »


Zak 5 AKKDC08 - Ne ye n ɲaa kɔrɔta tugu, ne ye fɛɛn dɔ - Bible Search\nZak 4 Zak 6\n1Ne ye n ɲaa kɔrɔta tugu, ne ye fɛɛn dɔ ye. Sɛbɛ tun lo, a tun be sanfɛ i n'a fɔ kɔnɔ! 2Mɛlɛkɛ ko ne ma: «I ɲaa be mun le la?» Ne y'a jaabi ko: «Ne ɲaa be sɛbɛ dɔ la min be tɛmɛna sanfɛ, a jaɲa ye mɛtɛrɛ tan ye, a kɔnɔ boɲa ye mɛtɛrɛ duuru ye.»\n3O kɔ, a y'a fɔ ne ye ko: «Danga lo, min bena se jamana bɛɛ ma. Sɛbɛ nin ɲaa kelen kɔrɔ ko soonw bɛɛ bena gwɛn, kelen fana kɔrɔ ko minw be kali ka galon tigɛ, olu bɛɛ bena gwɛn.» 4Masaba, Setigi ko ale ye danga nin ci, waasa a ka don soonw fɛ, ani mɔgɔ minw be kali ne tɔgɔ la ka galon tigɛ. Ko a bena to u ka soo, k'a bɛɛ halaki, hali a kabakuruw n'a lɔgɔw bɛɛ.\n5Mɛlɛkɛ min tun be to ka kuma ni ne ye, ale gwɛrɛla k'a fɔ ne ye ko: «I ɲaa kɔrɔta ka fɛɛn dɔ natɔ filɛ.» 6Ne ko: «O ye mun ye?» A ko: «Sinsin lo. Jama ka hakɛ lo jamana kɔnɔ yɔrɔ bɛɛ.»\n7Sinsin nin nigɛdatugulan yɛlɛla, muso dɔ tun siginin b'a kɔnɔ! 8Mɛlɛkɛ ko: «Juguya lo.» A y'a ɲɔti ka jigi a kɔnɔ ka datugulan nin biri a daa la. 9O kɔ, ne ye n ɲaa kɔrɔta, ne ye koo dɔ ye. Muso fila lo minw be nana i n'a fɔ kɔnɔw, fɔɲɔ tun be fiyɛra u gamanw na! U gamanw tun be i n'a fɔ badalakɔnɔ sifa dɔ gamanw. U nana sinsin nin ta ka yɛlɛ n'a ye sanfɛ. 10Ne ye mɛlɛkɛ nin ɲininga ko: «U be tagara ni sinsin nin ye min?» 11- A ye n jaabi ko: «U be tagara n'a ye Babilɔni jamana na. U bena batoyɔrɔ lɔ a ye, ka tutunan lɔ yen, k'a bila a kan.»


Zoz 24 AKKDC08 - Zozuwe ye Isirayɛli ka deenw kɔmɔgɔw - Bible Search\nZoz 23 Cɛf int\nJama be layidu ta Sisɛmu\n1Zozuwe ye Isirayɛli ka deenw kɔmɔgɔw bɛɛ lajɛn Sisɛmu, k'u ka cɛkɔrɔbaw ni ɲamɔgɔw ani kititigɛlaw ni kɛlɛdenw ɲamɔgɔw wele. U nana lɔ Ala ɲakɔrɔ. 2- O kɔ, Zozuwe y'a fɔ u ye ko: «Isirayɛli ka Ala ko: ‹Aw bɛmacɛ Ibrayima facɛ Nawɔri faa Tera tun siginin be Efarati baji kɔfɛ fɔlɔfɔlɔ, u tun be joow le sɔnna yen. 3- Ne ye aw bɛmacɛ Ibrayima wele ka bɔ o baji kɔfɛ, k'a kɛ a ye Kanaan jamana yɔrɔ bɛɛ yaala, ne y'a kɔmɔgɔw jiidi ka Isiyaka d'a ma, 4- ka Yakuba ni Ezawu di Isiyaka ma. Ne ye *Seyiri kuluyɔrɔ di Ezawu ma o ka kɛ ale niyɔrɔ ye, nga Yakuba n'a deenw tagara Ezipiti jamana na.\n5- ‹O kɔ, n ye Musa ni Arɔn ci, n ye Ezipitikaw tɔɔrɔ, o kɔ n y'a kɛ aw bɔra o jamana nin kɔnɔ. 6- Ne y'aw faaw bɔ Ezipiti jamana kɔnɔ tuma min na, aw tagara se Buruku kɔgɔji kɔrɔ. Ezipitikaw y'aw faaw kɔɔ gwɛn fɔɔ ka na se kɔgɔji nin daa la ni wotorow ani soow ye. 7Aw faaw kulera ne Masaba ma. N y'a kɛ dibi donna Ezipitikaw n'u cɛ, n y'a kɛ kɔgɔji ye Ezipitikaw dumu. Ne ye min kɛ u la, aw y'o ye. Aw fana tora kongokolon kɔnɔ ka waatijan kɛ yen.\n8- ‹Ne bilara aw ɲa ka na n'aw ye amoriw ka jamana kɔnɔ Zurudɛn baji kɔfɛ. Olu tun wilila ka kɛlɛ kɛ n'aw ye. Ne y'u don aw bolo, ne y'u halaki aw ɲakɔrɔ, aw ye u ka jamana minɛ k'o kɛ aw yɛrɛ ta ye. 9- Mowabu masacɛ Balaki, Sipɔri dencɛ, tun wilila ko a be kɛlɛ kɛ ni aw ye. O la, a ye Bewɔri dencɛ Balamu wele, ko ale ka na aw danga. 10Nga ne ma sɔn ka mɛnni kɛ Balamu fɛ, o la, a ye duba kɛ aw ye, a kɛra ten ne ye aw tila ka bɔ Balaki bolo.\n11- ‹O kɔ, aw ye Zurudɛn baji tigɛ ka na se Zeriko. Zerikokaw ye kɛlɛ kɛ n'aw ye, ani amoriw ni periziw ani kanaanw, ni itiw ani girigasiw, ni iviw ani zebuziw. Ne ye olu don aw bolo. 12- Ne ye dondoli fariman ci, ka amoriw ka masacɛ fila nunu gwɛn ka taga fɔɔ yɔrɔjan, o ma kɛ aw ka murujanjanw ni aw ka kalaw sababu nɔɔ ye. 13- Ne ye jamana d'aw ma, aw ma min sɛnɛ, ka duguw di aw ma aw ma minw sigi, aw fana be sigira u kɔnɔ, ne ye *ɛrɛzɛnsunw ni olivuyiriw d'aw ma fana, o ka kɛ aw ka dumuni ye, aw m'o min tutu.› »\n14O kɔ, Zozuwe y'a fɔ u ye ko: «Sisan do aw ka siran Masaba ɲa ka baara kɛ ale ye ni tilenninya ani mɔgɔsɔbɛya ye. Aw faaw tun be joo minw sɔn k'u to Efarati baji kɔfɛ ani Ezipiti jamana na, aw ka olu ta k'u fili, ka Masaba bato. 15Ni aw y'a ye ko ka Masaba bato, o man di aw ye, aw b'a fɛ ka min bato, aw k'ale woloma bii. Aw faaw tun be joo minw sɔn baji kɔfɛ, u be yen. Aw siginin be amoriw minw ka jamana na, olu taw fana be yen. Ne ni n ka somɔgɔw, anw kɔni bena Masaba le bato.» 16Jama ye Zozuwe jaabi k'a fɔ k'olu ka Masaba to ka taga joow sɔn, k'o miiriya nin yɔrɔ ka jan olu la. 17U ko: «Masaba ye an ka Ala ye, ale lo y'anw ni an faaw bɔ jɔnya la Ezipiti jamana na. Ale lo ye kabakobaw kɛ an ɲana, ale lo y'an mara k'an to an ka sira kan an tɛmɛyɔrɔw bɛɛ la, siyaw bɛɛ cɛma. 18Amori minw tun siginin be jamana nin kɔnɔ, a ye olu gwɛn, ani siyaw bɛɛ. An fana bena Masaba bato, bari an ka Ala lo.» 19O kɔ, Zozuwe y'a fɔ jama ye tugu ko: «Aw tena se ka Masaba bato, bari Ala ka senu, keliya b'a la, a tena sɔn k'aw ka murutiko n'aw ka hakɛ yafa. 20Tuma min na n'aw ye Masaba to yen ka taga siya wɛrɛw ka joow sɔn, a bena yɛlɛma ka kojugu kɛ aw la, a ka koɲuman kɛnin kɔfɛ. A bena tila k'aw halaki.» 21Jama y'a fɔ Zozuwe ye ko ayi, olu bena Masaba le bato. 22O kɔ, Zozuwe y'a fɔ jama ye ko: «Aw yɛrɛ le y'a fɔ aw yɛrɛ ma, ko aw bena Masaba le bato.» U ye Zozuwe jaabi ko: «Ɔnhɔn, an y'a fɔ.» 23Zozuwe ko: «Siya wɛrɛw ka joo minw be aw fɛ, aw ka olu fili, ka yɛlɛma Masaba, Isirayɛli ka Ala fɛ n'aw dusu bɛɛ ye.» 24Jama y'a fɔ Zozuwe ye k'olu bena baara kɛ Masaba u ka Ala ye, ani ka mɛnni kɛ a fɛ. 25O loon yɛrɛ la, Zozuwe ni jama ye layidu ta ɲɔgɔn ye, a ye sariya ni landa dɔw sigi u ye Sisɛmu. 26O kɔ, Zozuwe y'o koo sɛbɛn Ala ka sariyasɛbɛ kɔnɔ, ka kabakuru belebele dɔ ta, k'o bila joyiriba dɔ kɔrɔ, Masaba ka sigiyɔrɔ la. 27Zozuwe y'a fɔ jama bɛɛ ye ko: «Kabakuru nin bena kɛ seere ye anw kama, bari Masaba ye kuma minw bɛɛ fɔ anw ye, a y'o mɛn, a bena kɛ seere ye aw kama, janko aw kana kojugu kɛ aw ka Ala ɲakɔrɔ.»\n28O kɔ, Zozuwe ye sira di jama ma, u kelen kelen bɛɛ ka taga u ka yɔrɔw la.\nZozuwe ka saya\n29O koow tɛmɛnin kɔ, Masaba ka baarakɛla Nun dencɛ, Zozuwe, sara k'a sii to saan kɛmɛ ni tan. 30- U y'a suu don a ka mara la, Timunata Sera dugu kɔnɔ Efarayimu mara kuluyɔrɔ la, min be Gaasi kulu kɔgɔdugu ɲafan na. 31Isirayɛlidenw tun tora ka Masaba bato Zozuwe ka tile bɛɛ la. Zozuwe sanin kɔ, cɛkɔrɔba minw tun be Masaba ka koo kɛta bɛɛ kala ma, Isirayɛlidenw ye Masaba bato olu ka tile la fana. 32- Yakuba tun ye foro min san Sisɛmu facɛ Amori kɔmɔgɔw fɛ warigwɛ kilo kelen ɲɔgɔn, n'o kɛra Yusufu kɔmɔgɔw ta ye, Isirayɛlidenw ye Yusufu kolow sutara o yɔrɔ la, u tun ye minw bɔ Ezipiti jamana na ka na n'u ye.\n33Arɔn dencɛ Eleyazari fana nana sa, kulu min tun dir'a dencɛ Pinasi ma, u y'a suu don yen Efarayimu mara kuluyɔrɔ la.


Piy fɔlɔ 5 AKKDC08 - Minw ye Krista ka jama ɲamɔgɔw ye - Bible Search\nPiy fɔlɔ 4 Piy 2nan int\nPiy fɔlɔ 5\nLadili min be fɔra Krista ka jama ɲamɔgɔw ye\n1Minw ye Krista ka jama ɲamɔgɔw ye aw cɛma, n kaan be olu le ma sisan. Ne fana ye ɲamɔgɔ dɔ ye, Krista ye tɔɔrɔ min sɔrɔ, ne y'o seere ye. A bena na ni nɔɔrɔ min ye, n bena dɔ sɔrɔ o la. Ne b'a ɲini aw fɛ ko 2- Ala y'a ka sagakulu min kalifa aw ma, aw k'o kɔlɔsi ka ɲa ni dusuɲuman ye ka kɛɲɛ ni Ala sago ye. Nga o kana kɛ jagoyako ye. Aw k'o baara nin kɛ ni timinadiya ye, tɔnɔɲini kana sɔrɔ a la. 3Minw kalifara aw ma, aw kana kuntigiya digi u la dɛ! Nga aw ka siraɲuman yira u la. 4O la, n'aw Kuntigiba nana, a bena masafugulan cɛnbali d'aw ma, nɔɔrɔ be min na.\nLadili dɔ wɛrɛw\n5- Ayiwa, denmisɛnw, aw k'aw yɛrɛ majigi mɔgɔkɔrɔbaw ye. Aw bɛɛ k'aw yɛrɛ majigi ɲɔgɔn ye. Bari a fɔra Ala ka kuma na ko:\n«Yɛrɛboɲala ka koo man di Ala ye.\nNga a be nɛɛma kɛ mɔgɔmajigininw ye.»\n6- Aw k'aw yɛrɛ majigi Setigi Ala ye waasa n'aw kɔrɔtatuma sera a fɛ, a k'aw kɔrɔta. 7Aw k'aw ka haminakow bɛɛ to a bolo, bari a be janto aw la.\n8Aw k'aw yɛrɛ kɔlɔsi dɛ! Aw labɛnnin ka to. Bari aw jugu Sutana be munumununa i n'a fɔ jara, a b'a fɛ ka dɔ le minɛ k'a ɲimi. 9Aw ka jija k'aw jigi to Matigi kan kosɔbɛ, waasa a kana se aw kɔrɔ. Aw k'a lɔn k'o tɔɔrɔ nin ɲɔgɔn b'aw baden tɔw kan yɔrɔ wɛrɛw la.\n10Nga tɔɔrɔ dɔɔni tɛmɛnin kɔ, Nɛɛmatigi Ala min y'aw wele waasa aw k'ale ka nɔɔrɔ banbali ɲɔgɔn sɔrɔ Krista barika la, ale lo bena barika don aw la, ka fanga di aw ma, k'aw lɔ ka ɲa. 11Sebagaya ka kɛ ale ta ye tuma bɛɛ. Amiina!\n12- Ne ka kuma damani nunu n be minw cira aw ma, Silivɛn le y'o sɛbɛn. N b'a jati n badensɔbɛ ye. N b'a fɛ k'aw ladi, k'a yira aw la ko Ala ka nɛɛma tigitigi lo ne ye min koo fɔ aw ye, aw bolo lanin be min kan. 13- Ala ye minw woloma n'u be Babilɔni, u b'aw fo. N dencɛ Mariki fana b'aw fo. 14Aw ka ɲɔgɔn fo kosɔbɛ. Aw minw bɛɛ kɛra Krista taw ye, a ka hɛrɛ kɛ aw bɛɛ ye.


Sad 29 AKKDC08 - Musa ye Isirayɛlidenw bɛɛ wele k'a fɔ - Bible Search\nSad 28 Sad 30\nAla ye koo min kɛ Isirayɛlidenw ye\n1Musa ye Isirayɛlidenw bɛɛ wele k'a fɔ u ye ko:\n«Aw tun be Ezipiti tuma min na, aw ɲaa y'a ye Masaba ye Ezipiti masacɛ n'a ka baarakɛlaw bɛɛ, n'a ka jamana bɛɛ kɛ cogo min na. 2A ye gwɛlɛya minw la u kan, aw yɛrɛ y'o taamasiɲɛw n'o kabakobabaw ye. 3O bɛɛ n'a ta, fɔɔ ka na se bii ma, Masaba ma hakili di aw ma waasa ka koo faamuya, a ma ɲaa di aw ma janko ka yeli kɛ, a ma tulo di aw ma janko ka mɛnni kɛ.\n4«A y'a to aw taamana kongokolon kɔnɔ saan bi naani, aw ka faniw ma cɛn, aw sennasanbaraw ma ban. 5Aw ma buru dumu, walima duvɛn, walima dɔrɔ fariman wɛrɛ min.j O kɛra janko aw k'a lɔn ko ale ye Masaba aw ka Ala ye. 6- Aw sera yan yɔrɔ la tuma min na, Ɛsibɔn masacɛ Siŋɔn ni *Basan masacɛ Ɔgi bɔra k'an kunbɛn k'an kɛlɛ, nga anw sera u kɔrɔ. 7- An y'u ka mara minɛ, k'a di Urubɛn ni Gadi kɔmɔgɔw, ani Manase kɔmɔgɔw tilancɛ ma k'a kɛ u niyɔrɔ ye.\n8«Aw ka banba ka bɛɛn kuma nunu mara janko aw ka kokɛtaw bɛɛ ka ɲa.\nAla ka bɛɛn minɛcogo\n9«Aw bɛɛ lɔnin filɛ nin ye ɲɔgɔn fɛ bii Masaba aw ka Ala ɲakɔrɔ: aw kuntigiw, aw ɲamɔgɔw, aw ka cɛkɔrɔbaw, ani aw ka kɛlɛdenw ɲamɔgɔw, ni Isirayɛli cɛɛ tɔw bɛɛ, 10ka fara aw deenw n'aw musow kan, ani lonan minw siginin be aw cɛma, janko ka lɔgɔ tigɛ, ani ka jii bɔ aw ye. 11Aw be yan janko ka bɛɛn ni Masaba aw ka Ala ye, aw be kalila min kama, a b'o bɛɛn min kɛ n'aw ye bii, 12janko k'aw kɛ a ka jama ye bii, ani ka kɛ aw ka Ala ye, i n'a fɔ a y'a daa di aw bɛma Ibrayima, ni Isiyaka, ani Yakuba ma cogo min na. 13Ne be bɛɛn min koo fɔra aw ye, ko aw ka kali o kama, o te aw dɔrɔn ka koo ye, 14a kɛra aw ta ye, aw minw be Masaba an ka Ala ɲakɔrɔ yan bii, an'aw kɔmɔgɔw bɛɛ, minw ma wolo fɔlɔ.\n15«An tun siginin be Ezipiti cogo min na, an ye siya wɛrɛw ka maraw cɛtigɛ cogo min na, aw yɛrɛ b'o lɔn. 16Aw y'u ka joo yirilaman ni kabakurulamanw, ni warilamanw, ani sanulamanw ye u fɛ, o fɛnjugu nunu. 17- Cɛɛ, walima muso kana sɔrɔ aw cɛma, aw ka fadenyabolo mɔgɔ dɔ, walima buruju wɛrɛ la, min dusu bena yɛlɛma bii ka bɔ Masaba an ka Ala kan, ka taga siya nunu ka joow sɔn. Mɔgɔ si kana kɛ bagasun ye aw cɛma. 18N'a sɔrɔla ko mɔgɔ dɔ ye layidukuma nin mɛn k'a yɛrɛ boɲa k'a fɔ ko: ‹Ne ta ka ɲi, hali ni ne be n nigɛlakow le kɛra. Sabu minnɔgɔ te dugukolo ɲiginin na.› 19Masaba tena sɔn ka yafa a ma. A ka dimi n'a ka keliya bena fariya o tigi kama. Danga minw koo fɔra sɛbɛ nin kɔnɔ, o bɛɛ bena se a ma. Masaba ben'a tɔgɔ tunu ka bɔ diɲɛ na fana. 20Masaba ben'a bɔ Isirayɛli deenw burujuw cɛma ka kojugu lase a ma ka kɛɲɛ ni bɛɛn danga ye minw bɛɛ koo fɔra sariyasɛbɛ nin kɔnɔ.\nMasaba ben'a ka dimi bɔ\n21«Cɛnni min bena kɛ, ani Masaba bena bana minw don aw ka jamana na, aw kɔmɔgɔw, ani lonan minw bɔra jamanajanw na ka na, n'u y'a ye tuma min na, u ben'a fɔ ko: 22- ‹Kiribi ni kɔgɔ ye jamana bɛɛ jɛni, foyi te se ka dan yen, foyi te se ka falen yen, hali biin yɛrɛ te bɔ yen. A be i n'a fɔ Sodɔmu ni Gɔmɔri, ani Aduma ni Seboyimu. Masaba dimininba ye dugu minw ɲagami.› 23Siyaw bɛɛ bena ɲiningali kɛ ko: ‹Mun na Masaba ye nin jamana nin kɛ ten? Mun na a dimina ten?› 24U bena u jaabi ko: ‹Nin kɛra bari, Masaba, u bɛmaw ka Ala ye bɛɛn min kɛ n'o ye tuma min na a y'u bɔ Ezipiti, u y'o cɛn. 25U tagara fɛɛn wɛrɛw bato k'u kunbiri gwan u kɔrɔ, u tun te minw lɔn, Masaba do tun ma o sira di u ma. 26O kosɔn, Masaba dimina jamana nin kɔrɔ kosɔbɛ. Danga minw koo fɔra sɛbɛ nin kɔnɔ, a y'o bɛɛ lase jamana nin ma. 27A dimininba y'u ka yɔrɔ bɔsi u la, k'u gwɛn ka taga jamana wɛrɛ la, u be yɔrɔ min na halibi.›\n28«Koo minw dogonin lo, Masaba an ka Ala kelen b'olu lɔn, nga koo minw yirala, olu ye anw, n'anw kɔmɔgɔw le ta ye tuma bɛɛ, janko an ka se ka Ala ka sariya nin kuma bɛɛ mara.


Kor fɔlɔ 9 AKKDC08 - Ne te n yɛrɛ ta ye wa? Ne te ciden - Bible Search\nKor fɔlɔ 8 Kor fɔlɔ 10\nKor fɔlɔ 9\nCiden ka kan ka boɲa min sɔrɔ\n1Ne te n yɛrɛ ta ye wa? Ne te ciden ye wa? Ne ma an Matigi Yezu ye wa? Aw te ne ka baara nɔɔ ye Matigi Yezu barika la wa? 2Hali ni mɔgɔ dɔw te ne lɔn ko n ye ciden ye, aw ka kan ka ne lɔn bari aw kɛra ne ka cidenya baara nɔɔ ye Matigi barika la. 3O le ye ne ka kuma ye k'o fɔ n jalakibagaw ye. 4An man kan ka dumuni kɛ ani ka minni kɛ fana wa? 5An man kan ka balimamuso dɔ ta a k'an bila sira an ka taamaw na wa, i n'a fɔ Matigi dɔgɔcɛw ni Piyɛri ani ciden tɔw? 6Walima ne ni Barinabasi dama ka kan ka baara kɛ janko k'an daladumuni sɔrɔ wa? 7Mɔgɔ jumɛn le be yen n'a be sɔlidasiya kɛ n'a te sara sɔrɔ? Mɔgɔ jumɛn be yiriforo bɔ n'o tigi t'a deenw nɛnɛ? Walima mɔgɔ jumɛn be begɛnw mara n'o tigi t'o nɔnɔ sɔrɔ ka min? 8Aw kan'a miiri k'o ye adamaden miiriya dama ye, Ala ka sariya t'o koo kelen fɔ fana wa? 9- Bari a fɔra Musa ka sariyasɛbɛ la ko: «Ni misi be suman gosira, kan'a daa siri.»d Ala be hami misi koo la fana wa? 10Kuma min fɔra, o ma fɔ anw le kosɔn wa? Ɔnhɔn, o koow sɛbɛnna an le kosɔn, bari sɛnɛkɛla ka kan ka l'a la ko a ben'a niyɔrɔ sɔrɔ, ani sumangosibaga fana be l'a la ko a ben'a niyɔrɔ sɔrɔ. 11- N'an ye Ala ka baara kɛ aw cɛma, n'anw b'o baara nin tɔnɔ sɔrɔla aw fɛ tuma min na, o ye kojugu ye wa? 12Ni mɔgɔ dɔw b'o tɔnɔ minɛna aw fɛ, anw do? Anw ka kan n'o ye ka tɛmɛ olu kan, nga anw m'o jati. Anw be koo bɛɛ muɲu, waasa sababu dɔ kana Krista ka kibaru diman ɲataga bali.\n13- Aw b'a lɔn ko mɔgɔ minw be baara kɛ Alabatosoba kɔnɔ, olu ka dumuni be bɔ o yɔrɔ la le, ani minw ye sarakalasebagaw ye, olu niyɔrɔ be bɔ sarakaw la. 14- O cogo la fana, Matigi y'a fɔ ko mɔgɔ minw be kibaru diman fɔ, olu ka balo kibaru diman barika la. 15Nga ne kɔni m'o tɔnɔ nin si sɔrɔ. A fana ma kɛ ko ne b'a fɛ k'o sɔrɔ aw fɛ, k'o le y'a to ne be nin koo sɛbɛn aw ye dɛ. Yanni ne b'o koo ɲini, ne ka sa o ka fisa n ma, 16bari kibaru diman fɔko te tɔgɔɲiniko ye ne fɛ, wajibiko lo ne ma. Bɔnɛ ye ne ta ye ni ne ma kibaru diman fɔ. 17Ni ne y'o baara kɛ ni dusudiya ye, n bena o sara sɔrɔ, nga ni ne b'o kɛ ni jagoya ye, o ye karabako ye n ma. 18Ne ka tɔnɔ ye jumɛn ye sa? O ye nin ye: ne ka kibaru diman fɔ gwansan n kana miiri a tɔnɔ na. 19Ne te jɔɔn ye mɔgɔ si fɛ, nga ne ye n yɛrɛ kɛ jɔɔn ye mɔgɔ bɛɛ faan fɛ, waasa ne ka se ka mɔgɔ caaman sɔrɔ u ka sɔn kibaru diman ma. 20Ka ne to zuwifuw cɛma, ne tun kɛra i n'a fɔ olu, waasa ne ka se ka zuwifuw sɔrɔ. Ni ne be ni Ala ka sariya sira taamabagaw ye, n kɛra i n'a fɔ olu, waasa n ka se ka olu sɔrɔ fana k'a sɔrɔ n t'u dɔ ye. 21Ka ne to siya wɛrɛw cɛma, Ala ka sariya te minw fɛ, ne tun kɛra i n'a fɔ olu, waasa n ka se k'olu sɔrɔ. Nga a ma kɛ i n'a fɔ ne te Ala ka sariya kɔrɔ! Krista le ye ne ka sariya ye. 22Barika te mɔgɔ minw na, ka ne to olu cɛma, ne tun be n yɛrɛ kɛ barikatan ye, waasa ka olu sɔrɔ. Ne ye n yɛrɛ kɛ bɛɛ ka mɔgɔ ye waasa cogo o cogo n ka se ka dɔw kisi. 23Ne b'o bɛɛ kɛ kibaru diman kosɔn, waasa ne ka se ka n niyɔrɔ sɔrɔ.\nPɔli ko bɛɛ ka banba ka sara sɔrɔ\n24Aw b'a lɔn ko mɔgɔ minw be ɲɔgɔndanboli kɛ farikolo tolonkɛyɔrɔ la, u bɛɛ be boli, nga mɔgɔ kelen le be sara nin sɔrɔ dɛ. Aw ka boli ten fana ka o sara nin sɔrɔ. 25Farikolo tolonkɛlaw b'u yɛrɛ tanga fɛɛn caaman ma, waasa u ka se ka sara sɔrɔ min bena ban, nga an kɔni b'a kɛ sara kosɔn min te ban ka ye. 26O le y'a to ne fana b'o boli nin na, nga ne te boli n kunfɛ. N be i n'a fɔ bolokuru tolonkɛla, n te bugɔli kɛ fu. 27Nga ne be sɔn ka n yɛrɛ farikolo tɔɔrɔ ani ka n yɛrɛ minɛ waasa ni ne ye kibaru diman fɔ ka ban mɔgɔ wɛrɛw ye, o kɔ, Ala kana ban ne yɛrɛ la.


Lok 2nan 28 AKKDC08 - Yanni Akazi ka kɛ masacɛ ye, a - Bible Search\nLok 2nan 27 Lok 2nan 29\nLok 2nan 28\nMasacɛ Akazi ka koo\n(Mas 2nan 16.1-6)\n1Yanni Akazi ka kɛ masacɛ ye, a sii tun ye saan mugan ye. A ye saan tan ni wɔɔrɔ kɛ masaya la Zeruzalɛmu. A ma koɲuman kɛ Masaba ɲakɔrɔ i n'a fɔ a bɛma Dawuda tun y'a kɛ cogo min na. 2A ye Isirayɛli mara masacɛw ka kɛwaliw ɲɔgɔn kɛ. A fana ye joo nigɛlamanw dilan *Baali ye. 3A ye fɛɛn kasadimanw jɛni Bɛninɔn kɔkɛnɛ na, ani k'a dencɛw jɛni tasuma na ka kɛɲɛ ni siya wɛrɛw ka landajuguw ye, Masaba tun ye minw gwɛn ka bɔ Isirayɛlidenw ɲa. 4A tun be to ka sɔnni kɛ ani ka wusulan jɛni sɔnnikɛyɔrɔw la, tintinw kan, ni yiribabaw bɛɛ kɔrɔ.\n5- Masaba a ka Ala y'a don Siri masacɛ bolo. Sirikaw ser'a kɔrɔ k'a ka mɔgɔ caaman minɛ ka taga n'u ye Damasi. Masaba y'a don Isirayɛli mara masacɛ bolo fana, ale ser'a kɔrɔ k'a ka mɔgɔ caaman faga. 6Loon kelen kɔnɔ, Eremaliyawu dencɛ Peka ye Zuda mara kɛlɛden waa kɛmɛ ni mugan (120 000) faga, bari u tun banna Masaba u faaw ka Ala ma. 7Efarayimu kɔmɔgɔ cɛfari Zikiri ye masacɛ dencɛ Maaseyawu faga, ni masaso ɲamɔgɔ Azirikamu, ani masacɛ lankan Ɛlikana. 8Isirayɛli mara mɔgɔw ye mɔgɔ waa kɛmɛ fila (200 000) minɛ u balima Zuda mara mɔgɔw cɛma, musow fara cɛdenw ani denmusow kan. U ye nafolo caaman ta ka kɔsegi n'a ye Samari.\n9Masaba ka kira dɔ tun be o yɔrɔ la, min tɔgɔ ko Odɛdi. Kɛlɛdenw kɔsegitɔ Samari, Odɛdi bɔra k'u kunbɛn k'a fɔ u ye ko: «Masaba aw faaw ka Ala dimina Zuda mara mɔgɔw kɔrɔ minkɛ, a y'u don aw bolo. Nga aw y'u halaki ni dimiba ye fɔɔ o mankan mɛnna sankolo kɔnɔ. 10Sisan a b'aw kɔnɔ k'aw balima Zeruzalɛmukaw ni Zuda mara mɔgɔ tɔw kɛ aw ka jɔɔnw ye! Yala aw fana jalakinin tɛ Masaba aw ka Ala ɲakɔrɔ wa? 11Aw ka mɛnni kɛ ne fɛ sisan! Aw ye mɔgɔ minw minɛ aw balimaw cɛma, aw ka sira d'u ma u ka taga, bari Masaba diminin be aw kɔrɔ kosɔbɛ.»\n12Efarayimu kɔmɔgɔ dɔw, Yoyanan dencɛ Azariyawu, ni Mesilemɔti dencɛ Berekiyawu, ani Salumu dencɛ Yeyizikiyawu, ni Adilayi dencɛ Amaza, wilila mɔgɔw kama minw kɔsegitɔ tun lo ka bɔ kɛlɛ kɛyɔrɔ la. 13U y'a fɔ u ye ko: «Aw ye mɔgɔ minw minɛ, aw kana don n'o ye yan, o ka kɛ koo ye an kunna Masaba ɲakɔrɔ. Aw b'a fɛ ka dɔ fara an ka hakɛ n'an kunko kan Masaba ɲakɔrɔ wa? K'a sɔrɔ an kunko ka bon. Masaba diminin be Isirayɛlidenw kɔrɔ do.»\n14O la, kɛlɛden nunu ye mɔgɔ nunu ni nafolo nin to yen ɲamɔgɔw ni jama bɛɛ ɲana. 15U ye mɔgɔ dɔw tɔgɔ wele. Kɛlɛdenw tun ye mɔgɔ minw minɛ ni fani t'u fɛ, nafolo min tun sɔrɔla kɛlɛkɛyɔrɔ la, o mɔgɔ nunu y'o dɔ ta k'olu bɛɛ fɛɛrɛbɔ n'a ye. U ye faniw ni sanbara, ani dumuni ni jii, ani fura mɔnta d'u ma. Minw tun te se ka taama, u ye olu bɛɛ yɛlɛ faliw kan ka taga n'u ye u balimaw fɛ Tamarosundugu la, min ye Zeriko ye. O kɔ, u kɔsegira Samari.\nAkazi be dɛmɛ ɲini\n(Mas 2nan 16.7-20)\n16O waati la, masacɛ Akazi ye cidenw bila ka taga dɛmɛ ɲini Asiri masacɛ fɛ. 17Edɔmuw tun nana Zuda mara mɔgɔw kɛlɛ tugu ka se u kɔrɔ, ka mɔgɔ dɔw minɛ ka taga n'u ye. 18Filisiw tun bɔra ka taga don dugu dɔw la fanga la kulujukɔrɔ, ani Zuda mara worodugu ɲafan fɛ. U ye Bɛtisɛmɛsi ni Ayalɔn, ani Gederɔti minɛ ka fara Soko ni Timuna, ani Gimuzo n'u laminiduguw kan, ka sigi yen. 19Masaba tun ye Zuda mara mɔgɔw dɔgɔya Isirayɛlidenwe ka masacɛ Akazi kosɔn. Bari a tun ye Zuda mara mɔgɔw jaa gwɛlɛya ka kojugu kɛ, ani a ma tilen Masaba ma fewu fewu.\n20Asiri masacɛ Tiligati Pilezɛri nan'a kama. Nga yanni a k'a dɛmɛ, a y'a minɛ i n'a fɔ a jugu. 21Akazi tun ye Masaba ka soo, ni masacɛ ka soo, ani ɲamɔgɔw ka soo kɔnɔ minan dɔw ta k'o di Asiri masacɛ ma, nga o m'a dɛmɛ. 22Ka masacɛ Akazi to o gwɛlɛya la, a tora ka dɔ fara a ka tilenbaliya kan Masaba ma. 23A ye Damasi joow sɔn, minw tun kɛra sababu ye Damasikaw ser'a kɔrɔ. A ko: «Siri masacɛw ka joow y'u dɛmɛ minkɛ, o la, ne bena u sɔn janko u ka ne fana dɛmɛ.» Nga olu kɛr'a ma sababujugu ye, ani Isirayɛlidenw bɛɛ ma. 24Akazi ye Ala ka soo kɔnɔ minanw lajɛn k'o cɛn. A ye Masaba ka soo daaw tugu, ka tila ka sarakabɔyɔrɔw lɔ Zeruzalɛmu dugu sirakunbɛnyɔrɔw bɛɛ la. 25A fana ye sɔnnikɛyɔrɔw lɔ Zuda mara dugu kelen kelen bɛɛ kɔnɔ, janko u ka fɛɛn kasadimanw jɛni siya wɛrɛw ka joow ye, k'a kɛ Masaba a faaw ka Ala dimin'a kɔrɔ.\n26A ka kɛwali tɔw, a ka kokɛtaw bɛɛ, k'a ta u daminɛ na ka na se u laban na, olu be sɔrɔ Zuda ni Isirayɛli mara masacɛw ka kitabu kɔnɔ.\n27- Akazi sara, u y'a suu don Zeruzalɛmu, nga u m'a suu don Isirayɛlidenw ka masacɛw ka kaburu kɔnɔ. O kɔ, a dencɛ Ezekiyasi sigir'a nɔɔ na masaya la.